Redha ‘Dihina’ Masyarakat, 2 Jemaah Tabligh Seri Petaling Buka Cerita Sebenar

Malaysia telah merekodkan sepuluh kematian sejak COVID-19 datang menyerang negara pada awal tahun ini. Sejak itu, Kementerian Kesihatan Malaysia telah mencatatkan lebih 1,000 kes coronavirus di negara ini.

Kesemua mereka yang ditahan akibat wabak yang telah membunuh lebih 10,000 orang di seluruh dunia ini datang dari pelbagai latar belakang, namun kelompok yang selalu disebut-sebut sebagai pencetus kepada gelombang kedua COVID-19 di Malaysia adalah jemaah tabligh di Masjid Seri Petaling.

Beberapa bulan lalu kita dikejutkan dengan hebahan media bahawa wujud himpunan tabligh yang melebihi 10,000 orang di markas Seri Petaling. Tempat kebanyakkan jemaah dari seluruh dunia berkumpul.

Berita ini mendapat ruang khas di beberapa media cetak dan media dalam talian setelah salah seorang jemaah tabligh Brunei yang telah menghadiri perhimpunan ini telah ditahan akibat positif COVID-19 di sana.

Sejak itu heboh di dada media sosial apabila para netizen mula menunding jari ke arah jemaah tabligh Seri Petaling yang dikatakan sebagai ‘punca’ segala kekecohan ini berlaku. Mereka dituduh ‘degil’ apabila segelintir daripada mereka terpaksa diheret dari rumah untuk melakukan saringan.

Tidak mahu cerita ini hanya berlegar kepada satu pihak sahaja. Kami The Vocket tampil untuk mendapatkan komentar serta pandangan dari sudut pandang kumpulan tabligh.

Melalui perkongsian yang dibuat oleh Tuan Haji Mohd Asna Bin Amin, Pengerusi Masjid Ibnu Khaldun Taman Lavender Senawang dan merupakan salah seorang jemaah tabligh. Beliau menceritakan bagaimana salah seorang ustaz di sebuah madrasah telah didatangi oleh pegawai jabatan agama kerana beliau dikatakan belum membuat saringan di hospital.

Beliau memberitahu bahawa ustaz tersebut sebenarnya telah melakukan saringan di hospital dan rekod kesihatan beliau telah disimpan oleh mudir madrasah. Namun yang menjadi persoalan di sini adalah sistem pengurusan data dari KKM yang merekodkan berapa ramai jemaah yang hadir untuk sesi saringan. Apakah wujud atau tidak data tersebut?

Isu yang cuba diketengahkan oleh Mohd Asna adalah kenapa pihak KKM tidak memasukkan data jemaah yang telah datang ke saringan COVID-19?

“Satu isu yang orang ramai tak tahu, adalah tiada suatu sistem pengurusan data dari pihak KKM untuk tracking siapa yang datang untuk saringan. Pihak klinik tak mampu nak handle bilangan yang banyak, kit ujian virus mahal antara RM300-RM700.

“Jemaah yang datang tanpa sebarang simptom disuruh balik dan self-quarantine tanpa ada sebarang rekod,” katanya.

Disebabkan ketiadaan data berapa jumlah sebenar jemaah tabligh yang sudah datang ke sesi saringan di hospital, maka berbondong-bondonglah mereka yang datang mencela kumpulan ini kerana dikatakan ‘degil’ tidak mahu ke hospital.

“Untuk makluman rakyat Malaysia semua, rekod KKM kata tabligh dah datang [buat saringan berjumlah] lebih kurang 10,000 jemaah. Yang tak tampil [pula berjumlah] 4,000 orang lagi.

“Saya nak tanya – siapa yang ambil attendance jemaah [tabligh] pada hari kejadian (perhimpunan di Masjid Seri Petaling pada pada 28 Feb hingga 2 Mac lepas)?

“Mana dapat maklumat [yang datang berjumlah] 15,000 orang? Masa awal kejadian dulu kata 10,000 je datang?.”

Beliau turut menambah, terdapat beberapa jemaah tabligh yang sudah tampil ke hospital tetapi disuruh balik ke rumah masing-masing dan menjalani sistem kuarantin sendiri kerana hospital menyatakan bahawa mereka tidak mempunyai simptom pesakit COVID-19.

“Sekarang [masyarakat anggap] seolah-olah jemaah tabligh ni jahat. Tak nak datang hospital. Tak nak check. Yang saya kenal, semua dah pergi check dan ada yang disuruh balik macam tu saja sebab tak ada demam.” Katanya kepada kami.

Beliau memberitahu lagi bahawa jemaah sangat komited mahu membuat saringan disebabkan ia adalah antara sifat ketaatan dan tuntutan agama. Namun ketika membaca dada akhbar dan media sosial, mereka di cemuh dengan beberapa kenyataan yang kurang enak.

Seolah-olah mereka dikatakan sebagai golongan yang tidak memberi kerjasama kepada pihak KKM.

Dalam pada banyak mulut yang mencemuh, jemaah sebenarnya paling mahu disaring bagi membantu KKM menjejaki kumpulan yang terkena wabak COVID-19. Namun isu yang mereka hadapi adalah percanggahan antara arahan KKM dengan pelaksanaan di bawah.

“Sebenarnya jemaah paling komited nak buat saringan. Pagi-pagi lagi mereka dah terpacak depan hospital kerajaan. Waktu itu, hospital pun belum bersedia buka kaunter untuk COVID-19, tetapi jemaah dah bersedia.

“Cuma sedikit sedih pula bila ada agamawan kata jemaah guna alasan tak mahu check-up.”

Beliau merujuk kenyataan dari beberapa agamawan yang menegur jemaah tabligh kerana menggunakan hujah agama dalam mempertahankan tindakan mereka yang kononnya dikatakan tidak mahu membuat saringan.

“Ini tak tepat. Sedangkan ahli jemaah faham bahawa hakikat/makrifat itu perlu seimbang dengan syariat. Ini sangat ditekankan dalam jemaah sejak zaman-berzaman kerana manhaj dakwah tabligh adalah ahli sunnah wal jamaah di seluruh dunia.”

Bagi mereka, saringan adalah satu tanggungjawab kerana sebagai seorang ahli jemaah mereka adalah orang yang taat kepada ahli syura, taat kepada undang-undang negara dan amir (pemimpin) negara)

“Jadi janganlah pandang serong dan negatif kepada jemaah [tabligh]. Apatah lagi sebarkan benda tak tepat,” kata Mohd Asna.

Beliau turut memberitahu bahawa jemaah tidak menuding jari kepada pihak KKM kerana isu wabak COVID-19 adalah sesuatu di luar jangkaan. Mohd Asna juga akui wujud sebilangan jemaah yang mungkin tidak mendapat maklumat yang tepat. Namun apa yang dia mahu tekankan di sini adalah bahawa jemaah adalah orang yang taat dengan arahan.

“Jemaah sentiasa taat dengan arahan KKM untuk lakukan saringan. Dan janganlah berterusan menghentam dan menyalahkan jemaah tabligh secara keseluruhannya,” tambah Mohd Asna.

Beberapa minggu lalu tular di media sosial apabila salah seorang pesakit yang dilaporkan dijangkiti wabak COVID-19 setelah diziarah oleh ahli jemaah tabligh yang ditahan di hospital yang sama.

Hantaran itu telah mendapat perkongsian yang tinggi dan dalam masa yang sama, ia turut hadir dengan komen-komen negatif yang menyalahkan kumpulan ahli jemaah. Kenyataan itu turut tular bersama sebuah gambar yang menunjukkan jemaah sedang melakukan ziarah dari katil ke katil di Hospital Miri, Sarawak.

Bagi Maulana Helmi, pendakwah bebas, beliau menyatakan kekesalan di atas penularan perkara yang tidak ada asasnya, tidak ada buktinya.

“Saya kenal sahabat-sahabat yang [dikatakan] ziarah katil ke katil. Mereka semua adalah sahabat karib kami. Orang baik-baik semuanya.

“Mereka adalah kumpulan pertama yang ditahan di wad Hospital Miri untuk di kuarantin. Kalau di rumah mereka hanya perlu kuarantin sendiri. Tapi kerana mereka musafir, maka mereka di kuarantin di Hospital.

“Mereka ditahan bukan kerana mereka positif COVID-19, bahkan mereka semua sebenarnya didapati negatif yakni sihat walafiat.” Katanya dalam satu kenyataan.

Maulana Helmi turut memuji kumpulan ini kerana bertahan dan mendengar arahan KKM untuk tinggal di hospital selama 20 hari bagi langkah-langkah pencegahan wabak COVID-19 – walaupun sebenarnya mereka tidak sakit.

Mereka dilaporkan telah melakukan aktiviti kebiasaan mereka – solat berjemaah, berazan dan majlis taklim – semuanya dilakukan di dalam wad.

“Kalau mereka pergi ziarah orang pun mereka pakai mask, bukan satu hospital mereka ziarah, mereka hanya melawat katil jiran terdekat saja.

“Macam kita jugaklah kalau duduk dalam wad mesti sembang-sembang jugak dengan pesakit lain, mustahillah kita hanya berdiam diri saja,” kata Maulana Helmi.

Jumlah kehadiran himpunan tabligh di Masjid Seri Petaling dilaporkan hanya sekitar 12,500 orang dan bukannya 16,000 seperti yang dilaporkan oleh KKM.

Setakat ini, jangkitan COVID-19 membabitkan peserta himpunan itu membentuk kluster terbesar di negara ini, dengan 689 kes daripada 1,183 kes serta lima daripada lapan kematian, dikaitkan dengan himpunan berkenaan setakat hari ini.

Kenyataan yang dibuat oleh Ahli Mesyuarat Markaz Dakwah & Tabligh Malaysia, Abdullah Cheong menyatakan bahawa jumlah tersebut berdasarkan data yang dikumpul bahagian Syukbah Pendataan Ijtimak Tabligh yang menguruskan makanan dan tempat tinggal untuk jemaah.

Kiraan ahli jemaah diambil ketika solat didirikan berdasarkan kepala dalam setiap saf. Ia dikira berdasarkan keluasan tempat himpunan dan ruang dalam masjid – contohnya adalah bahagian sayap kanan masjid boleh memuatkan 1,700 orang manakala bahagian tetamu luar negara seramai 840 orang.

“Pada Sabtu malam, 29 Februari lalu, data rasmi Masjid Seri Petaling menunjukkan jumlah peserta yang solat Maghrib di masjid kami, termasuk tetamu luar negara dan mereka yang mempunyai tugas khidmat seperti menjaga trafik, memasak, menjaga parkir dan sebagainya ialah sekitar 12,500 orang.

“Inilah kehadiran tertinggi ketika ijtimak (himpunan) kami berlangsung. Kiraan ini bukanlah jumlah yang baharu kami dapatkan, malah adalah rutin Syukbah Pendataan untuk bertahun-tahun lamanya.

“Jumlah kehadiran yang banyak disebut ialah seramai sekitar 16,000 orang. Jumlah ini bukanlah datang daripada pihak kami,” katanya dalam satu kenyataan, malam tadi.

Sebelum ini, Pihak KKM menyatakan dalam siaran akhbar pertama bertarikh 11 Februari yang dipetik dari Harian Metro meminta 5,000 jemaah tabligh untuk hadir ke sesi saringan di Hospital. Manakala kenyataan kedua bertarikh 13 Februari yang diterbitkan oleh MSN melaporkan bahawa jumlah sebenar adalah 16,000 orang jemaah tabligh dan 14,500 adalah rakyat Malaysia.

Isu ini adalah isu nasional. Melibatkan jumlah yang besar dan penyakit yang merbahaya. Isu ini perlu diselesaikan dengan sikap yang terbuka dan bukannya dengan tuduh menuduh atau mengambil sikap menunding jari.

Pihak Jemaah tabligh telah mengambil sikap terbuka dengan KKM dan masyarakat demi kebaikan dalam usaha membendung wabak coronavirus. Walaupun mungkin ada segelintir jemaah yang ingkar, tetapi majoriti jemaah menurut perintah kerajaan, KKM dan juga tuntutan masyarakat.

Semua orang perlu memainkan peranan masing-masing dengan betul dan tepat serta tidak memburukkan mana-mana kumpulan dengan tohmahan yang tidak diketahui hujung pangkalnya.

Untuk bacaan lanjut mengenai COVID-19, klik pautan di bawah.

COVID-19 Mengganas Di Itali, 627 Orang Meninggal Dunia Dalam Masa 24 Jam

Kematian Kini 32 Kes, Lebih 600,000 Penduduk Indonesia Berisiko Positif COVID-19

Panik Wabak COVID-19 Menular Di Sepanyol, Harga ‘Face Mask’ Melambung Kepada RM1,419


Redmagic 7S Pro Kini Dirasmikan Di Malaysia Dengan Harga Bermula RM3,999

Siri Redmagic merupakan peranti terunggul dalam segmen gaming untuk pasaran hari ini. Di Malaysia, model terbaharu iaitu Redmagic 7S Pro baru sahaja dilancarkan untuk pasaran tempatan.

Peranti Redmagic 7S Pro ini bakal menjanjikan pengalaman permainan yang sangat padu pada setiap masa kerana terdapat sejumlah ciri menarik menerusinya. Mari kita lihat lebih lanjut lagi berkaitan spesifikasi yang ditawarkan menerusi Redmagic 7S Pro pada kali ini.

Model ini hadir dengan skrin rata bersaiz 6.8-inci FHD+ AMOLED dengan sokongan refresh rate 120Hz. Apa yang menariknya adalah kamera hadapan di dalam skrin dengan cip tersendiri yang boleh mengawal piksel sekaligus memberikan paparan penuh untuk sebarang konten atau permainan yang dijalankan.

Selain itu, ia dijana dengan cip Snapdragon 8+ Gen 1 bersama memori sehingga 18GB RAM serta storan dalaman mencapai 512GB. Kapasiti bateri sebesar 5,000 mAh ini boleh dicas penuh dengan pantas kerana adanya sokongan pengecasan 65W.

Selain itu, anda boleh menikmati prestasi permainan yang mantap berterusan kerana mempunyai sistem penyejukan yang serba canggih termasuklah kipas turbo terbina. Kamera utama juga tidak kurang hebatnya kerana merangkumi tiga lensa iaitu 64+8+2 Megapixel.

Peranti ini menjalankan sistem operasi RedMagic OS 5.5 berasaskanAndroid 12. Wakil Redmagic Malaysia juga mengesahkan yang peranti ini hanya akan menerima sokongan perisian untuk dua tahun tetapi tidak dispesifikan sama ada versi sistem operasi atau sekuriti.

Untuk anda yang berminat dengan peranti ini, ia sedia dijual pada harga RM3,999 untuk versi 12/256GB (Obsidian) dan dengan harga RM4,999 untuk versi 18/512GB (Mercury/Supernova). Bermula 26 Oktober sehingga 13 November kelak, setiap pembelian bakal diberikan hadiah istimewa termasuklah fitness band dan waranti setahun tambahan.


Ahli Politik Sanggup Makan Ikan Mentah Demi Bantu Nelayan

Dalam usaha membangunkan semula sektor perikanan, Bekas Menteri Perikanan Sri Lanka, Dilip Wedaarachchi sanggup meratah ikan mentah ketika sidang media di Colombo yang berlangsung dua hari lepas kerana mahu membuktikan ikan bukan penyebab jangkitan COVID-19.

Tindakan spontan ahli politik itu dilakukan bagi menyakinkan orang ramai untuk membeli ikan dari Sri Langka selepas sektor perikanan di negara itu terjejas teruk.

Dianggarkan sekitar puluhan ribu tan ikan yang tidak terjual tersadai di Pusat Pasar Ikan Oktober lalu. Ia bermula apabila hampir ribuan kes jangkitan COVID-19 dicatatkan menerusi penularan di pasar borong berkenaan.

Disebabkan itu, warga Sri Lanka mula rasa ragu-ragu untuk makan ikan. Walaupun harga ikan turun secara mendadak, orang ramai masih lagi berkeras hati untuk tidak membeli ikan yang dikhuatiri menjadi agen penyebaran.

“Saya merayu kepada anda semua untuk terus membeli ikan. Bantu nelayan-nelayan Sri Lanka yang dibebani hutang. Usah takut, ikan bukan punca jangkitan COVID-19,” ujar Weedaarachchi di sidang media berkenaan.

“Saya akan makan ikan mentah ini untuk buktikan kepada anda bahawa tiada jangkitan COVID-19 berlaku kepada saya,” katanya sambil menggigit ikan mentah di tangannya.

Industri perikanan di Sri Lanka lumpuh disebabkan rakyatnya tidak membeli ikan sebagai sumber makanan harian. Kesannya, nelayan-nelayan di negara tersebut tidak lagi ke laut untuk menjalankan operasi menangkap ikan seperti biasa.

Dalam perkembangan lain, Tony Fernandes dilaporkan menjual hartanah 125 ekar miliknya di Scotland. Klik pautan untuk membacanya.

Selepas Menjadi ‘Rider’ Makanan, Tony Fernandes Dilaporkan Jual Hartanah 125 Ekar Di Scotland

Terkesan Dengan Penularan Wabak COVID-19, Luke’s Lobster Di Osaka Telah Ditutup Secara Rasmi


REDMAGIC 8 Pro Dilancarkan Secara Rasmi Di Malaysia Pada Harga RM3,699

Sebuah lagi telefon gaming kini dilancarkan secara rasmi di Malaysia iaitu REDMAGIC 8 Pro. Model ini merupakan peranti gaming kedua di Malaysia yang hadir dengan cip pemprosesan Qualcomm Snapdragon tercanggih.

Peranti ini dilengkapi dengan cip berkuasa tinggi iaitu Snapdragon 8 Gen 2 yang mana bakal menjanjikan prestasi terbaik sepanjang sesi permainan menerusinya. Ketahui lanjut spesifikasi penuh REDMAGIC 8 Pro yang pasti bakal menarik minat gamer di luar sana.

REDMAGIC 8 Pro ini mempunyai skrin 6.8-inci AMOLED FHD+ bersama sokongan refresh rate 120Hz dan juga paparan HDR10+. Rekaan skrin yang menyeluruh di mana kamera swafoto 16MP berada di bawah skrin sekaligus memberikan paparan visual yang luar biasa.

Peranti ini dipadankan dengan memori sehingga 16GB RAM LDDR5X dan storan dalaman mencapai 512GB UFS4.0. Selain itu, ia dilengkapi dengan kamera belakang 50MP+8MP+2MP di samping mempunyai bateri 6,000mAh dengan pengecasan pantas GaN 66W dan dilengkapi dengan sistem speaker stereo.

REDMAGIC berkata peranti ini menggunakan sistem ICE 11 Multi-Dimensional Cooling System dengan kipas berkelajuan 20,000 RPM yang mempunyai 59 bilah.

Difahamkan ia menggunakan aloi aluminium gred pesawat, graphane dan foil tembaga bawah skrin dan sebagainya untuk mengawal haba peranti dengan efektif. Selain mempunyai suis fizikal untuk tukar ke mod gaming, sistem lampu RGB masih dikekalkan sebagai signature mereka.

Peranti ini menggunakan rekaan rata pada keseluruhan sisi menjadikan ia lebih sedap dipegang dan tampak premium dengan kemasan hitam yang menawan.

Ciri menarik lain termasuklah sokongan widget, dikuasakan sistem pintar untuk pengurusan peranti, Redmagic Studio dan banyak lagi. Menariknya, terdapat dua lubang sisi kiri dan kanan manakala berdekatan kamera mempunyai kipas yang berfungsi untuk pelepasan haba menerusi sistem ekzosnya tersendiri.

REDMAGIC 8 Pro ini dijual di Malaysia pada harga RM3,699 untuk spesifikasi 12/256GB dengan warna Matte dan lanjut dengan spesifikasi 16/512GB dengan warna Void lutsinar pada harga RM4,299. Jualan akan bermula pada 25 Februari ini di laman rasmi Lazada mereka.

Bersempena pelancaran ini, REDMAGIC 8 Pro dengan spesifikasi 12/256GB boleh dibeli pada RM2,899 dan 16/512GB pula berharga RM3,499. Jadi, rebutlah peluang pada hari jualan pertamanya untuk mendapatkan pada harga yang lebih murah.


Redmi A2+ Bakal Ditawarkan Secara Rasmi Di Malaysia Dengan Harga RM399

Xiaomi baru sahaja memperkenalkan sebuah telefon bajet menerusi jenama Redmi yang dinamakan Redmi A2+. Kini model Redmi A2+ sedia diperkenalkan secara rasmi buat pasaran tempatan.

Model Redmi A2+ ini sememangnya pilihan terbaik untuk anda yang mahu berjimat atau pun dijadikan sebagai telefon tambahan. Redmi A2+ ini bakal ditawarkan bermula 9 Mei 2023.

Dari segi spesifikasi, Redmi A2+ menggunakan panel hadapan bertakuk kecil sebesar 6.52-inci LCD HD+ dengan kecerahan mencapai 400nits. Model ini dikuasakan dengan cip MediaTek Helio G36, memori 3GB RAM dan storan dalaman 64GB terbina.

Di samping itu, ia turut membolehkan ruang tambahan menerusi slot kad mikroSD. Gabungan kamera terdiri dengan 8MP + QVGA di belakang dan swafoto 5MP. Bateri pula sebesar 5,000mAh yang menyokong pengecasan 10W melalui port mikroUSB.

Terdapat beberapa pilihan warna yang tersedia seperti hijau dan biru. Redmi A2+ ini bakal dijual pada harga RM399 sahaja. Jika anda berminat, boleh ikuti perkembangan terkini menerusi akaun rasmi Facebook Xiaomi Malaysia dengan klik di sini.


‘Redmi Car’, Kereta SUV Dengan Enjin Berkuasa Turbo Pertama Daripada Xiaomi

Jenama Xiaomi yang mula dikenali sebagai pengeluar telefon telefon pintar mampu milik nampaknya mula berjinak-jinak memasuki industri automotif dengan memperkenalkan SUV hasil rekaan mereka sendiri yang diberi nama Xiaomi Redmi Car.

SUV Xiaomi Redmi Car ini juga dihasilkan dengan kerjasama syarikat pengeluar kenderaan di bawah naungan FAW di China dengan menggunakan sepenuhnya konsep rekaan melalui Bestune T77.

Model ini mempunyai enjin 1,200cc berkuasa turbo yang mampu menjana kuasa 143hp dan 204Nm tork dengan kotak gerak jenis manual enam kelajuan. Model SUV Xiaomi Redmi Car ini dijual dengan harga yang bermula daripada CNY89,000 (RM55,206.23).


Redmi Note 11 Series Sarat Dengan Pelbagai Ciri Dan Spesifikasi Yang Mantap

Xiaomi hari ini mengumumkan siri telefon pintar paling mampu milik; Redmi Note 11 series yang bakal dilancarkan secara global dan akan tiba ke pasaran Malaysia tidak lama lagi!

Anda juga berpeluang untuk saksikan sendiri pelancaran eksklusif telefon pintar ini melalui laman Facebook rasmi Xiaomi pada 10 Februari nanti, jam 12 tengah hari! Dah boleh set reminder  supaya anda tidak terlepas menontonnya ya?

Untuk anda yang tengah berkira-kira mahu beli telefon pintar baru, memang inilah dia masa paling sesuai sebab Redmi Note 11 series bukan telefon pintar beshe-beshe ya, dengan harga yang sangat berpatutan anda dijamin bakal berpuas hati dengan spesifikasi dan ciri yang kini lebih mantap dan semestinya berbaloi!

Hadir dengan 4 pilihan peranti terbaru Redmi Note 11 Pro 5G, Redmi Note 11 Pro, Redmi Note 11S dan Redmi Note 11 keesemuanya dilengkapi penambahbaikan dari segi sistem kamera, kepantasan mengecas, paparan dan SoC, sekaligus menjadikan ia sebagai telefon pintar mampu milik yang jauh lebih hebat berbanding sebelumnya!

Menjanjikan pengalaman fotografi yang jauh lebih hebat, kamera Redmi Note 11 Pro 5G, Redmi Note 11 Pro, dan Redmi Note 11S dilengkapi sensor utama sehingga 108MP! Membolehkan pengguna untuk berkongsi momen indah dengan true-to-life details!

Menggunakan sensor Samsung HM2 dengan saiz sehingga 1/1.52″ , kamera utama peranti ini dicipta dengan 9 dalam 1 binning technology bersama dual native ISO bagi menghasilkan gambar yang berdinamik tinggi meskipun ia dirakam dalam keadaan cahaya yang terhad.

Mudahlah guys! Tak payah dah anda nak mintak extra lighting daripada kawan-kawan kalau ambik gambar dekat kawasan gelap. Pakai phone sendiri sahaja dah cukup.

Lagi best sebab Redmi Note 11 Pro 5G, Redmi Note 11 Pro dan Redmi Note 11S mempunyai kamera hadapan 16MP! Gambar selfie  anda dijamin lebih clear dan nampak natural selepas ini. Boleh terus post di media sosial tanpa rasa insecure dah.

Redmi Note 11 series mempunyai refresh rate sehingga 120Hz dan touch sampling rate sehingga 360Hz bagi menambah baik persembahan skrin telefon pintar anda, ia memastikan pengguna dapat menikmati transisi skrin yang smooth dan jelas tanpa lagging serta lebih sensitif pada sentuhan.

Didatangkan dengan skrin bersaiz 6.67-inch dan 6.43-inch, siri ini lengkap dengan FHD+ AMOLED DotDisplay dan DCI-P3 wide color gamut menghasilkan warna yang lebih vibrant pada paparan skrin!

Dari segi kejelasan skrin pula anda memang tak perlu risau sebab ia mampu mencapai 1200 nits untuk paparan skrin yang terlihat jelas meskipun di bawah terik mentari.

Redmi Note 11 series direka dengan flat-edge body design lengkap bersama dual super linear speakers di bahagian atas dan bawah telefon pintar tersebut. YA, ATAS DAN BAWAH. bukan satu tetapi dua bahagian! Kalau guna untuk main game atau tengok video memang layan habis.

Kesemua 4 peranti Redmi Note 11 series dilengkapi 5,000mAh kapisiti batteri! Bukan itu sahaja, malah ia juga mempunyai 67W turbo charging buat Redmi Note 11 Pro 5G dan Redmi Note 11 Pro yang membolehkan pengecasan sehingga 50% dalam hanya 15 minit sahaja!

Sementara Redmi Note 11S and Redmi Note 11 pula hadir dengan 33W Pro fast charging yang membolehkan pengecasan penuh dalam masa lebih kurang 1 jam!

Pemprosesan pula macam mana? Laju ke tidak? Jawapannya semestinya sangat pantas kerana Redmi Note 11 Pro 5G dikuasakan dengan advanced octa-core processor Snapdragon® 695. Chipset ini menawarkan penyambungan 5G, menjamin prestasi hebat dan pantas!

Redmi Note 11 Pro dan Redmi Note 11S hadir dengan advanced octa-core MediaTek Helio G96 processor serta 8GB RAM!

Redmi Note 11 pula dilengkapi Snapdragon® 680 processor direka dengan flagship-level 6nm process khusus untuk prestasi yang mantap dan menjimatkan tenaga penggunaan pada masa yang sama.

Macam mana guys? Mesti dah teruja dan mahu tukar phone baharu kan? Jangan lupa tonton pelancaran eksklusif Redmi Note 11 series pada 10 Februari jam 12 tengah hari DI SINI okay?

Jom jadi orang terawal untuk miliki Redmi Note 11 series dan rasai sendiri kehebatan peranti pintar ini!

Untuk sebarang maklumat lanjut mengenai produk Xiaomi anda boleh layari laman Facebook Xiaomi DI SINI.

Ini beberapa artikel lain berkaitan produk lain keluaran Xiaomi. Baca lagi pada pautan di bawah.

Xiaomi Mungkin Bekerjasama Dengan Leica Untuk Hasilkan Kamera Bagi Model 12 Ultra

Xiaomi Lancarkan Projektor Laser Premium Dengan Harga Mencecah RM10K

4 Sebab Xiaomi 11T Pro Bakal Menggegarkan Pasaran Telefon Pintar Android


Redmi Note 12 Discovery Edition Muncul Sebagai Peranti Pertama Menyokong Pengecasan 210W

Xiaomi di China baru sahaja melancarkan siri Redmi Note 12 iaitu kemas kini kepada barisan peranti mid range premium mereka. Ini merupakan model kelas mid range premium paling terbaik yang Xiaomi sedia tawarkan buat peminat jenama mereka.

Bukan hanya mempunyai rekaan yang lebih bergaya, malah spesifikasi yang ditawarkan cukup mantap pada harga mampu milik. Mari kita lihat lebih dekat dengan spesifikasi yang ditawarkan menerusi Redmi Note 12 Discovery Edition.

Model ini hadir dengan skrin 6.67-inci OLEH FHD+ bersama sokongan refresh rate 120Hz. Dijana pula dengan cip Dimensity 1080 dengan padanan memori 8GB RAM serta storan dalaman sebesar 256GB. Dari segi fotografi tidak kurang hebatnya yang mana menampilkan lensa 200+8+2 MP dengan kamera swafoto 16MP.

Apa yang menariknya pada kali ini adalah kemampuan pengecasan pantas berbanding model-model sebelum ini. Peranti ini dibekalkan dengan bateri berkapasiti 4,300 mAh dalam masa yang sama boleh dicas penuh dalam sembilan minit sahaja. Ini kerana kemampuan pengecasan pantas yang mencapai 210W.

Peranti ini hanya ditawarkan dengan variasi 8/256GB pada harga RMB 2,399 iaitu sekitar RM1,565. Setakat ini, masih belum diketahui sama ada peranti ini bakal ditawarkan di dalam pasaran China sahaja atau pun tersedia untuk pasaran luar juga.


Reebok Akan Lancarkan Kembali Kasut Ini Sempena ‘Alien Day’

Sempena ‘Alien Day’ 26 April ini, 20th Century Fox dan Reebok berkolaborasi untuk mengeluarkan replika kasut Alien Stompers, yang dipakai pelakon Sigourney Weaver di dalam filem ‘Aliens’.

Jadi kenapa ada Alien Day ini? 20th Century Fox mengambil peluang Alien Day ini untuk peminat bercerita dan mengembalikan minat peminat kepada siri filem ini. Tarikh yang dipilih pula adalah berdasarkan planet LV-426 dalam filem itu. Jadi, dapatlah tarikh 26 April. Kreatif dan opportunist sekali Fox ni.

Kasut ini akan didatangkan dalam dua model; high cut dan mid cut. Jadi kalau anda berminat dan peminat tegar siri filem ‘Aliens’, jangan terlepas peluang untuk dapatkan kasut ini.


Reebok Kongsi Koleksi Edisi Khas Bersama Tom & Jerry

Siapa di sini peminat animasi lejen Tom & Jerry? Nampaknya Reebok memilih Tom & Jerry untuk koleksi akan datang mereka yang akan berada di pasaran Februari 2020.

4 pilihan kasut boleh dipilih dengan corak yang meriah. Paling menarik adalah model Instapump Fury dan Reebok Club C Revenge yang mengikut tema warna watak Tom & Jerry.

Koleksi ini turut hadir dalam saiz kids untuk ada menggayakannya bersama anak tersayang. Koleksi ini akan berada di laman rasmi Reebok dan butik Reebok seluruh dunia bermula 15 Februari depan dengan harga USD100 (~RM414) hingga USD200 (~RM828).

adidas baru sahaja berkongsikan koleksi khas mereka untuk Tahun Baru yang akan berada di pasaran tidak lama lagi. Anda boleh melihatnya pada artikel di bawah.

adidas Original Keluarkan Baju Edisi Khas Manchester United Sempena Tahun Baru Cina

Nike Keluarkan Kasut Yang Direka Khas Buat Doktor Dan Jururawat


Regu Badminton Lelaki Negara Pula Berjaya Ke Final Olimpik Rio 2016

Beregu lelaki negara Goh V Shem & Tan Wee Kiong berjaya mengalahkan regu dari China, Chai Biao Dan Hong Wei dengan mata 21-18, 12-21, 21-17 dan mara ke perlawanan akhir!

Mereka mengikut jejak langkah regu campuran negara, Chan Peng Soon dan Goh Liu Ying yang telah mara ke final selepas menumpaskan pasangan dari China, Xu dan Ma dengan mata 21-12, 21-19.

Lagi dua pingat akan dihadiahkan buat negara selepas kita memperolehi pingat perak yang pertama menerusi gandingan Pandalela Rinong dan Cheong Jun Hoong dalam acara terjun 10 meter platform seirama.

Sama-sama kita bagi sokongan kepada dua pasangan regu negara. Moga-moga dua butir pingat emas dapat dibawa pulang ke Malaysia dalam dua acara final ini. Malaysia Boleh!

Baca: Regu Campuran Negara Acara Badminton Ke Final Olimpik Rio 2016


Regu Campuran Negara Acara Badminton Mara Ke Final Olimpik Rio 2016

Berita baik buat peminat sukan negara apabila regu campuran negara, Chan Peng Soon dan Goh Liu Ying mara ke final selepas menumpaskan pasangan dari China, Xu dan Ma dengan mata 21-12, 21-19 !

Kini Malaysia bakal menerima sekurang-kurangnya sebutir lagi pingat perak dalam acara ini. Saya pasti dengan semangat juang yang ada dalam diri mereka berdua ini, pingat emas bakal menjadi realiti di Olimpik Rio.

Peng Soon-Liu Ying akan menentang pasangan Indonesia, Tontowi Ahmad-Lilyana Natsir dalam perlawanan akhir Rabu ini selepas pasangan dari Indonesia itu ke final selepas mengalahkan pilihan utama dari China, Zhang Nan-Zhao Yunlei 21-16, 21-15.

All the best buat pasangan Peng Soon-Liu Ying. Satu Malaysia di belakang kamu!


Regu Negara Tewas Di Tangan Pasangan Indonesia Di Final All England 2019

Gandingan Aaron Chia-Soh Wooi Yik tidak berjaya mengalahkan pasangan Indonesia Mohammad Ahsan dan Hendra Setiawan pada perlawanan akhir final kejohanan badminton All England 2019 sebentar tadi.

Dalam perlawanan yang berlangsung di Arena Birmingham, pasangan regu negara tewas 21-11, 14-21, 12-21 dalam perlawanan yang penuh mendebarkan. Pasangan Aaron-Wooi Yik adalah regu pertama negara yang berjaya sampai ke pentas akhir, kali terakhir oleh pasangan Koo Kien Keat-Tan Boon Heong pada tahun 2011.

Pasangan negara yang berada di ranking ke-18 dunia tidak menjadi favourite dalam kejohanan All England. Pengalaman nyata memberi kelebihan kepada gandingan Hendra-Ahsan untuk menjuarai perlawanan sebentar tadi.

Namun berjaya sampai ke peringkat akhir adalah satu pencapaian yang baik buat pasangan Aaron-Soh Wooi.


Ahli Politik Yang Tular Setelah Gigit Pingat Emas Atlet Jepun Disahkan Positif COVID-19

Datuk Bandar dan ahli politik di Jepun, Takashi Kawamura, yang tular beberapa  minggu lepas disebabkan menggigit pingat Olimpik Tokyo milik pemain softball Jepun, Miu Goto telah disahkan positif COVID-19. Kejadian beliau menggigit pingat emas itu disiarkan secara langsung di televisyen dan selepas itu, beliau teruk diserang oleh rakyat Jepun.

CNN melaporkan tindakan beliau menggigit pingat tersebut telah merekodkan 8,000 aduan yang dibuat kepada Dewan Bandaraya Nagoya. Sebahagian pula membuat aduan mengenai tingkah laku Kawamura yang tidak peka dengan tahap kebersihan di musim wabak COVID-19.  Sejak kejadian itu, istilah ‘pingat kuman’ dipopularkan dan mula diguna pakai di laman sosial untuk merujuk kepada kejadian terbabit, lapor BBC.

Pada 1 September lalu, Nagoya mengumumkan bahawa Kawamura telah disahkan positif untuk COVID-19. Beliau mengetahui hal ini apabila membuat ujian setelah salah seorang setiausahanya yang berusia 30 tahun diuji positif COVID-19 pada 29 Ogos, lapor The Asashi Shimbun.

Bagaimanapun, Wakamura difahamkan sudah pun mendapatkan vaksin dan menerima dos kedua pada bulan Julai 2021, seperti yang dilaporkan oleh Japan Times. Dia juga dikatakan tidak mengalami apa-apa gejala yang teruk dan tugasnya kini diambil alih buat sementara waktu oleh pegawainya yang lain.

Terdahulu,  The Vocket melaporkan kejadian Kawamura menggigit pingat yang berlaku pada 4 Ogos yang lalu, di mana dia ketika itu mengadakan majlis menyambut Goto di Nagoya untuk mengucapkan tahniah di atas jasanya menghadiahkan pingat emas buat Jepun dalam acara softball.

Semasa sesi mengambil gambar, Kawamura memberi isyarat agar Goto meletakkan pingat di lehernya. Tidak lama selepas itu, dia telah menanggalkan pelitup mukanya dan menggigit pingat tersebut. Dia seolah-olah cuba meniru gaya yang sering dilakukan oleh atlet di sukan Olimpik ketika mereka memenangi pingat.

Sejak itu, Kawamura teruk dihentam oleh masyarakat Jepun. Dia juga telah mengeluarkan kenyataan maaf dan bahkan menawar untuk gajinya dipotong tiga bulan sebagai hukuman terhadap kelakuan beliau.

Pingat emas Goto dikatakan telah ditukar baharu setelah kejadian terbabit. Untuk mengetahui lebih lanjut, klik pautan di bawah.

Pingat Emas Atlet Jepun Terpaksa Diganti Baharu Setelah Digigit Oleh Ahli Politik

Kahwin Di Setiap Tempat Yang Dilewati, Ahli Politik Thailand Catat Rekod Miliki 120 Isteri

Agong Nasihat Ahli Politik Muhasabah Diri, Jangan Heret Negara Ke Kancah Politik


Rejim Myanmar Terlibat Dalam Penghapusan Etnik Rohingya

Sebelum ini kami telah paparkan Bahagian 1: Kronologi Sejarah Rohingya dan Bahagian 2: Punca Rohingya Menjadi Pelarian. Kini, kami tampilkan Bahagian 3 tentang penghapusan etnik Rohingya oleh rejim Myanmar.

Laporan Human Rights Watch (HRW) yang bertajuk: “‘All You Can Do is Pray’: Crimes Against Humanity and Ethnic Cleansing of Rohingya Muslims in Burma’s Arakan State,” (Kamu Hanya Mampu Berdoa: Jenayah Terhadap Kemanusiaan dan Penghapusan orang Islam Rohingya dalam negeri Arakan, Burma [Myanmar]) telah membongkar penglibatan pemimpin rejim Myanmar (Burma), pegawai kerajaan Myanmar, pemimpin-pemimpin masyarakat dan sami-sami Buddha Myanmar yang telah menganjurkan dan menggalakkan orang-orang Buddha Myanmar untuk menyerang kampung-kampung orang Islam. Tindakan jenayah yang sangat kejam dan zalim yang mendapat sokongan dan kerjasama tentera dan polis Myanmar ke atas orang-orang Islam adalah untuk memaksa Rohingya meninggalkan Myanmar dalam bulan Oktober 2012.

“Rejim Myanmar melakukan penghapusan etnik Rohingya yang masih berterusan hari ini melalui sekatan terhadap bantuan kemanusiaan dan pergerakan,” kata Phil Robertson, penolong pengarah HRW Asia. Sebagai lanjutan dari serangan orang-orang Buddha ke atas orang Islam Rohingya dalam bulan Jun 2012, pihak berkuasa rejim Myanmar telah memusnahkan masjid-masjid dan melakukan tangkapan ganas terhadap orang Islam Rohingya dan melakukan sekatan bantuan kemanusiaan terhadap pelarian Islam.

Selepas berbulan-bulan mengadakan pelbagai mesyuarat dan membuat pelbagai kenyataan awam yang menggalakkan penghapusan orang Islam Rohingya, pada 23hb Oktober 2012 kumpulan-kumpulan pelampau dan pengganas Buddha dengan bantuan pasukan keselamatan Myanmar seperti polis dan tentera Myanmar telah menyerang orang-orang Islam dalam 9 buah bandar, membakar kampung-kampung orang Islam dan membunuh orang-orang Islam.

Semua pasukan keselamatan termasuklah polis tempatan, polis pencegah rusuhan, pasukan pengawal sempadan, tentera darat dan laut dalam negeri Arakan terlibat secara langsung dalam keganasan terhadap orang Islam atau gagal mencegah keganasan terhadap orang Islam. Seorang tentera Myanmar memberitahu seorang lelaki Islam yang merayu perlindungan semasa kampungnya sedang terbakar: “Satu-satunya perkara yang kamu boleh buat ialah berdoa untuk menyelamatkan nyawa kamu.”

Pelarian Rohingya telah memberitahu HRW bahawa dalam bulan Oktober pasukan keselamatan Myanmar hanya memerhati atau bergabung dengan pelampau dan pengganas Buddha yang bersenjatakan parang, pedang, senapang dan Molotov cocktails menyerang kampung-kampung orang Islam Rohingya. Dalam beberapa kes, serangan pelampau dan pengganas Buddha berlaku dalam masa yang sama di bandar-bandar yang berjauhan antara satu sama lain.

Dalam jenayah yang dahsyat pada 23hb Oktober itu telah menyebabkan sekurang-kurangnya 70 orang Islam Rohingya telah dibunuh dalam pembunuhan beramai-ramai di kampung Yan Thei dalam kawasan bandar Mrauk-U. Walaupun amaran awal tentang serangan itu telah diberikan, hanya sebilangan kecil polis dan tentera Myanmar yang ditugaskan untuk menjaga keselamatan. Polis dan tentera Myanmar ini telah membantu pelampau dan pengganas Buddha membunuh orang-orang Islam Rohingya dengan merampas batang-batang kayu yang dibawa oleh orang Rohingya untuk melindungi diri mereka. Di antara mangsa-mangsa pembunuhan itu ialah 28 kanak-kanak Rohingya yang ditetak, termasuklah 13 orang kanak-kanak yang berumur di bawah 5 tahun.

“Pada mulanya tentera Myanmar memberitahu kami, ‘Jangan lakukan apa-apa, kita (tentera Myanmar) akan melindungi kamu, kita(tentera Myanmar) akan menyelamatkan kamu,’ maka kami percayakan tentera Myanmar tersebut,” kata seorang mangsa yang terselamat kepada Human Rights Watch. “Tetapi kemudiannya tentera Myanmar tidak menunaikan janji mereka. Penganas-penganas Buddha bebas memukul dan membunuh kami. Pasukan keselamatan Myanmar tidak melindungi kami dari pengganas Buddha.”

Human Rights Watch telah menemui empat tapak perkuburan besar dalam negeri Arakan- uncovered evidence of four mass-grave sites in Arakan State – tiga selepas keganasan bulan Jun dan satu dari keganasan bulan Oktober. Pasukan keselamatan Myanmar cuba menghapuskan bukti pembunuhan beramai-ramai dengan menggali kubur-kubur besar untuk menghapuskan bukti jenayah terhadap orang Islam Rohingya.

Sebagai contoh, pada 13hb Jun 2012, sebuah lori rejim Myanmar telah menghumban 18 mayat orang Islam Rohingya yang telah dibunuh dengan kejam dalam keadaan berbogel dan kaki dan tangan yang terikat berhampiran sebuah kem pelarian di luar ibu negeri Sittwe. Dengan meninggalkan mayat-mayat berhampiran kem pelarian, tentera Myamar telah menyampaikan mesej (amaran) kepada orang Islam Rohingya supaya orang Islam Rohingya mesti meninggalkan Myanmar.

Satu kumpulan badan bukan kerajaan (NGO) melaporkan kepada Parlimen British bahawa polis dan tentera Myanmar (Burma) telah memainkan peranan utama menindas dan menzalimi orang-orang Islam Rohingya di bahagian utara Arakan melalui tangkapan beramai-ramai, keganasan, rogol dan diskriminasi terancang sejak darurat diisytihar pada 10hb Jun 2012.

Dari 3 June 2012 sehingga 28 June 2012 , polis, tentera, sami Buddha dan pengganas Buddha telah membunuh 650 orang Islam Rohingya, 1,200 orang Rohingya masih hilang, 80,000 orang Rohingya menjadi pelarian berdasarkan kenyataan Tun Khin, presiden (pengerusi) the Burmese Rohingya Organisation UK (BROUK).

Satu kumpulan pelarian Rohingya memberitahu Radio Free Asian bahawa sebuah helikopter Myanmar menembak tiga buah bot dan membunuh semua 50 orang pelarian Rohingya dalam bot-bot tersebut pada awal bulan Jun 2012.

Dari tahun 2013 hingga bulan Mei 2014, rejim Myanmar (Burma), tentera, polis dan sami-sami Buddha Myanmar telah melaksanakan satu siri pembunuhan beramai-ramai orang Islam Rohingya secara terancang. Kampung-kampung, sekolah dan masjid telah diserang dan dibakar oleh pengganas-pengganas Buddha yang selalu dibantu dan disokong oleh pasukan keselamatan Myanmar dan 140,000 orang Rohingya telah dipaksa menjadi pelarian di kem-kem pelarian yang merupakan penjara-penjara yang dikawal oleh pasukan keselamatan Myanmar. Semua jenayah kejam rejim Myanmar ini adalah program penghapusan etnik Rohingya secara terancang di Myanmar berdasarkan laporan Sentinel Project for Genocide Prevention.

Rejim Myanmar telah cuba menggunakan paksaan dan jenayah kemanusiaan untuk menghalau orang Islam Rohingya keluar dari Myamar (Burma) dan membawa masuk orang Buddha untuk merampas tanah dan harta benda orang Islam Rohingya. Dasar penghapusan etnik Rohingya oleh rejim Myanmar telah menyebabkan lebih dari satu juta orang Islam Rohingya menjadi pelarian di negara asing:

2015
Saudi Arabia: 400,000 orang
Bangladesh: 300,000 – 500,000 orang
Pakistan: 200,000 orang
Thailand: 100,000 orang
Malaysia: 40,700 orang

Rujukan: Human Rights Watch, DVB, NY Times, Islam, Syed; Islam, Serajul (2007). “Chapter 16, State Terrorism in Arakan”, Wikipedia: Rohingya People

LIKE dan FOLLOW Vocket di Facebook serta Instagram


Rejimen Askar Melayu Diraja Giat Usaha Bantu Mangsa Banjir Menerusi Op Murni

Rejimen Askar Melayu Diraja (RAMD) terus mempergiat usaha membantu mangsa banjir di Kelantan dan Terengganu menerusi Op Murni.

Di Kelantan, operasi yang bermula semalam melibatkan antaranya pasukan 21 RAMD mengatur gerak 13 anggota lain-lain pangkat (LLP) bagi operasi menyelamat dan memindahkan 17 mangsa banjir dari Kampung Chenderung Kubu dan Kampung Julok ke pusat pemindahan sementara (PPS) Sekolah Kebangsaan Pengkalan Kubor, Tumpat.

Menerusi perkongsian di Facebook Briged Kelapan Infantri Malaysia, pasukan 21 RAMD turut bekerjasama dengan Jabatan Kebajikan Masyarakat (JKM) untuk menyalurkan bantuan kepada mangsa banjir di Bandar Baru Tumpat termasuk menyalurkan bekalan makanan.

Di Kota Bharu, Briged Kelapan Infantri Malaysia (8 Briged) melalui Rejimen 506 (Askar Wataniah) dengan disertai seorang pegawai dan 24 anggota LLP turut sama dalam bantuan kemanusiaan dengan memindahkan mangsa banjir ke PPS Sekolah Kebangsaan Pak Badol, Melor.

Sementara itu, di Terengganu, seorang pegawai dan 10 anggota LLP daripada pasukan 18 RAMD (Para) turut diatur gerak untuk membantu masyarakat setempat yang terjejas banjir di Kampung Lentang, Dungun dan kesemua mangsa dipindahkan ke PPS Balai Raya Kampung Lentang, Dungun.


Reka Bentuk Kreatif Influencer Indonesia, Hasilkan Jaket Dari Bungkusan Indomie

Seorang wanita muda dari Indonesia yang dikenali sebagai Putri Samboda kini menjadi bualan di Indonesia apabila tular dengan hasil kerja kreatif dan unik. Dia berjaya menjadi perhatian orang ramai apabila menghasilkan fesyen terbaharu dengan menggunakan bungkusan mi segera Indomie.

Dia yang berasal dari Yogyakarta dan kini tinggal di Washington D.C, Amerika Syarikat memuat naik hasil reka bentuk terbaharu fesyen dengan menggunakan bahan bungkusan Indomie sejak Jun 2020 lagi. Dari jaket sehinggalah kepada barangan aksesori kecil seperti beg, skirt dan pelitup muka.

Dia yang ditemuramah oleh Vice Indonesia menyatakan bahawa inspirasi beliau untuk menciptakan hasil kerja kreatif ini dipicu oleh rasa bosan apabila terpaksa tinggal di rumah sewaktu wabak COVID-19 melanda Amerika Syarikat.  Tambahnya lagi, menggunakan semula bungkusan mi segera adalah salah satu cara yang sihat untuk membuang masa.

Hasil ciptaan pertama Samboda adalah skirt yang dipadankan dengan plat nombor keretanya. Dia turut memuat naik gambar itu di laman Instagram miliknya dan kandungan itu tular serta menjadi buah mulut masyarakat Indonesia kerana Samboda berjaya mencipta sesuatu yang luar biasa dengan salah satu produk kegemaran seluruh Indonesia.

Selain daripada itu, antara ciptaannya yang tular adalah beg kecil, di mana kebanyakan orang menyatakan bahawa hasil kerja Samboda menyerupai reka bentuk Jacquemus Le Chiquito, dan telah menerima lebih dari 5,000 suka di Instagram.

Terdapat beberapa tawaran daripada luar memintanya menjual beberapa ciptaan fesyennya yang dihasilkan menggunakan bungkusan Indomie. Tetapi dia menegaskan bahawa buat masa kini, semua aksesori dan pakaian yang dicipta menggunakan bahan kitar semula adalah hanya untuk koleksi peribadi.

Untuk rekod, selain daripada bungkusan Indomie. Samboda turut bereksperimen dengan beberapa barangan kitar semula yang lain. Dia turut menggunakan beberapa jenama lain untuk menghasilkan reka bentuk fesyen terbaharu.

Pengadun asal perencah Indomie dilaporkan meninggal dunia. Klik pautan di bawah untuk membaca.

Pengadun Asal Perencah Indomie Dilaporkan Meninggal Dunia

Kasut Custom Indomie Nike Air Jordan Dijual Dengan Harga RM960

Restoran Ini Sediakan Menu Mee Goreng Indomie Dipenuhi Kentang Goreng


Rekaan Apple iPhone 12 Sekali Lagi Tertiris

Berbaki beberapa bulan sahaja lagi sebelum Apple melancarkan siri iPhone 12, nampaknya model ini yang pada mulanya hadir dengan gambar rekaan konsep kini telah tertiris sepenuhnya dengan rekaan yang serba baharu.

Menerusi rekaan yang tertiris, dapat dilihat Apple nampaknya mahu mengembalikan rekaan iPhone yang lebih berkotak seakan iPad Pro serta iPhone 5. Gambar-gambar yang tertiris pada kali ini juga dilihat sangat mirip dengan rekaan konsep yang dikongsikan sebelum ini.

Berdasarkan beberapa sumber, Apple dijangka bakal memperkenalkan empat model dengan tiga saiz berbeza yang terdiri dengan saiz skrin 5.4-inci, 6.1-inci dan 6.7-inci.

Nama-nama bagi model ini turut tertiris melalui laman web T-Mobile Belanda dimana Apple bakal menggunakan nama iPhone 12, iPhone Max, iPhone 12 Pro dan iPhone 12 Pro Max. Sama-sama kita nantikan pengumuman rasmi daripada Apple yang dijangka bakal diumumkan pada akhir tahun ini.

Melalui ura-ura sebelum ini, Apple dijangka tidak lagi menawarkan pengecas dan EarPods di dalam kotak iPhone dimana pengguna perlu mendapatkannya secara berasingan.

iPhone Mungkin Tidak Lagi Didatangkan Dengan Pengecas Dan ‘EarPods’

Machines Tawarkan Promosi iPhone XR Dengan Harga Serendah RM1,799


Rekaan Baju Adobe Menggunakan ‘Stock Photo’ Ini Sungguh Awesome

Rasanya para designer mesti kenal sangat dengan produk Adobe ini. Baru-baru ini, mereka melancarkan beberapa rekaan baju menggunakan gambar stock photo vintaj yang ada di internet.

Hasilnya? Baju parodi yang cool dan wearable. Malangnya baju-baju ini tidak akan dijual kepada umum dan cuma pengguna yang bertuah sahaja berpeluang untuk memiliki baju ini.

Boleh dikatakan ini merupakan strategi marketing Adobe yang kini melancarkan Adobe Stock, gambar royalty-free yang memberikan gambar stock photo yang lebih baik dan realistik.

Selepas ini bolehlah anda pilih gambar yang lebih baik untuk produk anda. Boleh ke sini untuk lihat contoh-contoh gambar Adobe Stock. Siapa yang dapat baju ini secara percuma, saya nak satu. Terima kasih.


Rekaan Futuristik Dan Inovatif, Lelaki Ini Kongsikan Konsep Kereta Elektrik Malaysia

Malaysia mempunyai ramai rakyat berbakat yang telah mengangkat nama negara ke mata dunia di dalam pelbagai industri termasuklah automotif. Bakat mereka diiktiraf sehinggakan ada yang berjaya membangunkan teknologi speaker untuk syarikat kereta mewah dari England.

Baru-baru ini semasa acara tahunan Hari Reka Bentuk Perindustrian Sedunia (WIDD) yang dianjurkan oleh Persatuan Pereka Perindustrian Malaysia (Pereka) pada 3 dan 4 Julai lalu, Ketua Rekabentuk Industri Mimos Berhad dan bekas pereka Proton, Saharudin Busri telah memperlihatkan idea rekaan konsep kereta elektrik Malaysia (MEV).

Beliau yang mempunyai pengalaman lebih 27 tahun dalam bidang rekaan automotif menyatakan konsep kereta elektrik ini menggunakan bentuk hatchback  segmen-B model Volkswagen Golf sebagai contoh untuk membangunkan rekaan 3D tersebut.

“Saya melihat saiz segmen ini sesuai untuk pasaran Malaysia seperti Perodua Myvi yang menjadi kenderaan terlaris di negara ini.

“Idea bentuk bampar dan rekaan grilnya tampil berbeza daripada kereta enjin pembakaran bahan api (ICE) kerana untuk EV, ia hanya menggunakan motor elektrik,” katanya kepada Harian Metro.

Saharudin mengambil masa sekitar tiga minggu untuk menghasilkan rekaan konsep MEV yang bermula dengan proses lakaran 2D yang kemudian menjadi 3D untuk bahagian luaran serta dalaman kereta konsep ini.

“Untuk menjadikan ia berbentuk 3D, saya gunakan perisian Autodesk AliasStudio yang kebanyakan digunakan pereka automotif di seluruh dunia,” terang beliau.

Saharudin turut mengambil inisiatif kepada industri dengan menganjurkan kelas mempelajari perisian tersebut kepada penuntut dan pensyarah universiti di Malaysia sebagai satu tanggungjawab sosial buat beliau.

“Perisian ini saya gunakan sejak bekerja di Proton, namun ia berubah mengikut peredaran masa dengan tambahan ciri-ciri dan aplikasi menjadikan visual kenderaan itu seakan-akan sudah wujud di dunia sebenar.

“Ia juga boleh digunakan secara realiti maya (VR) untuk mempersembahkan hasil rekaan kepada pelanggan di seluruh dunia.

“Perisian ini banyak mengubah landskap pereka perindustrian ketika ini, bukan sekadar dalam negara, malah membolehkan pereka tempatan mengembangkan bakat ke seluruh dunia,” katanya.

Tambah Saharudin lagi, walaupun kereta tersebut cumalah rekaan konsep, beliau berharap ia dapat menjadi sumber inspirasi dalam penghasilan kereta EV Malaysia pada masa akan datang.

Beliau juga mahu agar lebih ramai pereka dapat membantu negara dalam menghasilkan produk-produk automotif yang lebih inovatif, canggih dan boleh bersaing dengan pereka dari negara luar.

Untuk makluman semua, nama Saharudin bukanlah asing dalam dunia rekaan automotif tempatan kerana beliau turut membangunkan reka bentuk Esna Venere, sportcar pertama Malaysia yang tidak sempat direalisasikan pada tahun 2005.

Beliau yang berkhidmat di Proton selama tiga belas tahun dari 1994-2007, pernah memberikan sentuhan kepada beberapa buah model seperti Proton Wira, Tiara, Satria, Perdana V6 dan lain-lain lagi.

Anda boleh lihat lagi pelbagai hasil kerja beliau yang futuristik dan inovatif melalui Facebook, Instagram dan YouTube beliau.

Sudah menerima 20 tempahan dari pelanggan, namun sayang sekali projek sportcar pertama Malaysia terkubur sebelum sempat diproduksikan. Baca lebih lanjut melalui pautan di bawah.

‘Esna Venere’ Supercar Buatan Malaysia Yang Terkubur

Lelaki Ini Kongsi Pengalaman Cipta Speaker Khas Untuk McLaren Senna


Rekaan Grafik Baru Coca-Cola Diperkenalkan

Coca-Cola telah mengambil langkah untuk redesign kembali rekaan packaging air Coca-Cola dalam satu langkah untuk menyatukan produk mereka tetapi masih boleh dibezakan dengan beberapa perubahan kecil.

Dalam kempen terbaru Coca-Cola ini, anda dapat lihat di semua rekaan untuk Coca-Cola, Diet Coke, Coke Zero dan Coca-Cola life kini terdapat satu rekaan separa bulatan merah tetapi warna rekaan asal setiap jenis air dikekalkan (hitam untuk Coke Zero, silver untuk Coke Light dan hijau untuk Coke Life).

Rekaan baru Coca-Cola ini akan mula digunakan di Mexico tahun hadapan dan tempat-tempat lain di seluruh dunia akhir tahun 2016. Kalau nak baca lebih tentang perkara ini, boleh ke laman rasmi Coca-Cola.


Rekaan Honda Jazz Generasi Terbaru Diperlihatkan Di Tokyo Motor Show 2020

Honda pada hari ini telah melancarkan model terbaru mereka iaitu Honda Jazz pada Tokyo Motor Show. Model generasi keempat daripada Jazz ini bakal menjadi taruhan Honda bagi segmen kereta kompak bermula tahun 2020.

Menurut Honda, rekaan yang ditawarkan pada kali ini menggabungkan elemen keselesaan serta moden khusus buat para pengguna kini. Sebanyak lima varian diperkenalkan di Tokyo Motor Show 2019 yang terdiri daripada Basic, Home, Ness, Luxe dan Crosstar. Berikut kami kongsikan rekaan rasmi bagi Honda Jazz keluaran 2020.

Pihak Honda nampaknya tidak berkongsi banyak mengenai enjin yang digunakan pada Honda Jazz keluaran 2020 ini. Walau bagaimanapun, Honda mengesahkan pengeluaran enjin jenis biasa dan hybrid.

Selain daripada rekaannya yang moden, Honda turut memperkenalkan ciri Honda Connect dan Honda Sensing yang sebelum ini ditawarkan pada model dengan harga yang lebih tinggi. Penawaran Honda Sensing bakal memberi indikasi kepada pengguna mengenai jarak kereta di hadapan dan tepi serta membantu pemanduan pengguna.

Berdasarkan tinjauan awal kami di laman media sosial, rekaan terbaru Honda Jazz ini telah membuatkan para netizen berselisihan pendapat. Terdapat segelintir netizen yang berpendapat rekaan terbaru ini dilihat sangat moden dan futuristik malah segelintir lagi berpendapat rekaan ini sangat membosankan. Kongsikan bersama kami pendapat anda mengenai Honda Jazz generasi terbaru ini.

Selain Honda Jazz, tahukah anda Honda bakal turut melancarkan Honda City dengan enjin 1.0 turbo seawal tahun hadapan. Klik pautan di bawah untuk maklumat lanjut.

Honda City 2020 Dijangka Bakal Diperkenalkan Dengan Enjin 1.0 Liter Turbo

Lihat Ulasan Honda Civic Daripada Perspektif Seorang Wanita

Elak Bayar Tol, Netizen Cari Honda Jazz Langgar Kereta Pelumba Negara


Rekaan Huawei P40 Pro Sekali Lagi Tertiris

Berbaki beberapa bulan sahaja lagi sebelum pelancaran rasmi siri yang paling dinantikan peminat Huawei, jenama ini dijangka bakal memperkenalkan model terbaru mereka iaitu P40 Pro pada Mac ini.

Pada tahun ini, Huawei pastinya mahu mengekalkan takhta mereka sebagai penawar telefon pintar dengan kamera terbaik menurut DxOMark sekaligus menyertakan spesifikasi kamera yang lebih hebat.

Menurut rekaan yang dikongsikan @evleaks, dapat dipastikan Huawei P40 Pro bakal disertakan dengan lima kamera utama manakala dua kamera pada bahagian hadapan disertakan pada skrin. Penggunaan material seramik pada kerangka telefon pintar ini sekaligus membuatkan model ini kelihatan lebih premium.

Setakat ini masih belum diketahui lagi spesifikasi apakah yang bakal disertakan pada Huawei P40 Pro. Melihatkan model Mate 30 Pro sebelum ini, sudah pastinya Huawei P40 Pro tidak mempunyai masalah untuk menjadi ‘raja’ dalam kelompok telefon pintar dengan kamera terbaik.

Buat anda yang berminat untuk mendapatkan komputer riba, Huawei MateBook D 15 antara model yang perlu anda beri perhatian. Ditawarkan dengan harga bajet, model ini nampaknya berjaya memberi pengalaman seolah komputer riba flagship.

HUAWEI MateBook D 15, Komputer Riba Bajet Dengan Kualiti ‘Flagship’

Seharian Tanpa Cas Dan ‘Powerbank’, Ini Review Jujur Kami Tentang HUAWEI Y9s


Rekaan Kad Prabayar Visa TNG Yang Bakal Dilancarkan Tidak Lama Lagi Didedahkan

Touch ‘n Go eWallet sedia mengumumkan ketibaan kad prabayar Visa baharu yang boleh dipautkan ke baki dompet digital mereka. Selain itu, pengguna juga boleh menggunakannya untuk membuat pembayaran dan juga mengeluarkan wang di mesin ATM.

Touch n Go menyasarkan pengenalannya pada bulan Disember 2022 sebelum ini, tetapi masih belum kedengaran khabar berita sehingga kini. Terdapat kemungkinan ia ditangguhkan atau mungkin juga ia akan diperkenalkan pada minggu terakhir Disember ini.

Menerusi laman Amanz, kini sebuah gambar yang dikongsikan telah memperlihatkan rekaan awal kad prabayar TNG eWallet berkenaan. Kad tersebut tampil dengan corak warna-warni seperti lakaran cat yang unik.

Nampaknya rekaan kad ini tidak membawakan ciri minimalis seperti yang ditampilkan pada kad TNG NFC. Kad ini juga menyertakan logo Visa dan Touch n Go eWallet pada posisi kad menegak, selain paparan logo Paywave padanya. Tiada sebarang nama atau nombor dipaparkan pada bahagian kad.


Ahli Psikologi Bersetuju Kanak-Kanak Yang Degil Akan Lebih Berjaya

Sesetengah kanak-kanak seolah-olah dilahirkan dengan sikap degil dan keras kepala. Sejak kecil mereka menunjukkan tanda-tanda keras kepala seperti menolak sudu yang disuap dan meronta-ronta tidak mahu dipakai baju.

Apabila umur meningkat, mereka akan marah setiap perkara yang tidak mengikut kehendak mereka. Tantrum akan berlaku setiap hari. Mereka seolah-olah hilang upaya untuk mendengar arahan dan gemar berhujah.

“Saya tidak akan potong rambut. Jangan sesekali memaksa saya. Jawapan saya muktamad.” Kata seorang kanak-kanak kepada ibunya dengan raut wajah yang nekad.

Kata seorang ayah kepada anaknya, “Anda tidak akan masuk ke universiti dan berjaya dalam hidup jika tidak belajar.” Si anak pula menjawab, “Betul? Betul tiada siapa yang pernah berjaya jika tidak masuk ke universiti?” sambil memandang ayah beliau dengan perasaan ingin melawan. Kata-kata sedemikian kedengaran mengecewakan.

Ada yang menggelarkan kanak-kanak ini degil dan keras kepala. Tetapi mereka sebenarnya adalah individu yang mempunyai keazaman tinggi, tetap pendirian dan tidak mudah terpengaruh terhadap sudut pandang orang lain.

Laura Markham, seorang ahli psikologi klinikal dari Universiti Columbia, menerangkan bahawa kanak-kanak yang tinggi keazaman biasanya akan membesar menjadi seorang pemimpin. Mereka juga kurang terpengaruh terhadap rakan sebaya dan lebih bersemangat mengejar impian. Mereka selalunya belajar sesuatu untuk kepuasan diri.

Mereka cenderung menentang pihak berautoriti dan gemar mencabar status quo yang membawa mereka berfikir di luar kotak. Mereka juga lebih kreatif dengan idea-idea baru untuk memulakan sesuatu gerakkan atau perniagaan. Mereka ini lebih cenderung menjadi usahawan kerana tidak gemar mengikut kebiasaan.

“Ayah dengar kamu tidak mahu guna payung walaupun hari hujan. Sudah tentu kamu boleh pilih apa yang kamu mahu. Tetapi jika hari hujan, ayah akan memilih untuk menggunakan payung supaya tidak kesejukan dan demam yang akan mengambil masa ayah bermain.”

Mendengar kata-kata tersebut, sudah tentu si anak akan mengikut arahan ayah beliau. Kadang-kala, akal kanak-kanak sukar untuk membayangkan akibat yang akan berlaku. Kata-kata yang tepat mampu mengajar mereka untuk tidak malu menerima maklumat, nasihat dan berubah cara berfikir.

Orang dewasa sering beranggapan mereka tahu semua perkara. Tetapi kanak-kanak juga mempunyai sudut pandang yang tersendiri dan apabila dicabar mereka akan cuba sedaya upaya melindungi seolah-olah ia sangat penting.
Mendengar dengan teliti apa yang diperkatakan dan memahami kehendak mampu melembutkan hati mereka.

“Ayah dengar kamu tidak mahu mandi. Boleh ayah tahu sebab tindakkan tersebut?” Jawapan yang si ayah terima mungkin tidak logik tetapi jika tidak mendengar dengan baik dan teliti si ayah tidak akan tahu jawapan sebenar.

Sudah tentu ibubapa perlu bertegas ketika anak mereka berada dalam situasi yang berisiko tinggi seperti ketika melintas jalan dan ketika berada didapur. Tetapi untuk isu yang kecil, yang tidak mengancam nyawa, mungkin lebih baik ibubapa membiarkan mereka memilih apa yang mahu dilakukan.

Anak yang mendengar kata dan taat adalah hasil daripada kepercayaan mereka terhadap ibubapa yang datang melalui perbincangan dan empati. Bukan melalui hukuman dan herdikan. Anak-anak yang taat dan tinggi keazaman akan lebih berdikari dan mampu membuat keputusan yang wajar untuk diri sendiri.


Rekaan Kamera Belakang Serius Cun, Apa Lagi Yang Best Pada HUAWEI nova 9?

Setelah lama jadi bualan ramai, HUAWEI nova 9 akhirnya sedia dilancarkan buat pasaran Malaysia. Model ini hadir dengan spesifikasi yang cukup hebat; skrin melengkung OLED bersaiz 6.57-inci beserta sokongan refresh rate sehingga 120Hz.

Lebih menarik, model ini turut disertakan dengan fungsi pengecasan pantas 66W yang membolehkan anda mengecas penuh dalam tempoh 38 minit sahaja.

Buat anda yang gemar mengambil gambar pada waktu malam, model ini dilengkapi dengan kamera 50-megapixel RYYB yang sedia menawarkan kualiti gambar yang hebat meskipun diambil pada waktu malam.

Dengan tanda harga RM 1,999, berbaloi ataupun tidak untuk dapatkan HUAWEI nova 9 ini? Jom saksikan review penuh daripada Tee ini.


Rekaan Kasut Dari Malaysia Ini Terima Undian Tertinggi Di Vans Custom Culture

Jika sebelum ini rekaan nasi lemak untuk Vans Custom Culture trending di Twitter, rupanya bukan rekaan berkenaan sahaja yang mempunyai jumlah undian yang banyak untuk peringkat Asia.

Peserta dari Malaysia, Najlaa Razak kekal di tangga pertama dengan lebih 37,000 undian di hadapan ribuan penyertaan yang lain. Rekaannya yang simple dan comel boleh diundi di sini.

Jika anda lihat pada senarai Top 10 pula, 4 rekaan lain juga merupakan penyertaan dari Malaysia. Ini bermakna, 5 daripada 10 rekaan teratas kini dipegang oleh peserta dari Malaysia! Kami senaraikan rekaan mereka di sini.

Pusingan undian ini akan ditutup malam esok (13 October 2019). Jadi sama-sama kita teruskan undian supaya ada wakil dari Malaysia yang akan layak ke pusingan seterusnya.

Mana-mana individu yang bergelar juara peringkat Asia, kasut berkenaan akan dihasilkan oleh Vans dan dijual di seluruh dunia! Baca lagi tentang inisiatif Global Custom Culture di bawah.

Vans Lancar Pertandingan ‘Global Custom Culture’ Dengan Hadiah RM100,000

Rekaan Nasi Lemak Untuk Vans Custom Culture Ini Curi Perhatian Netizen


Rekaan Kolaborasi adidas x Naruto Tertiris

Selepas kolaborasi hebat bersama Dragon Ball Z tahun lalu, nampaknya Naruto bakal jadi anime seterusnya yang bakal berkolaborasi bersama adidas.

Ianya berikutan tertirisnya salah satu model sample daripada koleksi ini dikongsikan oleh solebyjc. Model berwarna merah jambu tersebut mewakili watak Sakura Haruno dengan perincian watak Sakura pada bahagian insole, tulisan T.7 (Team 7) dan tulisan kanji pada hujung tali kasut.

A post shared by  Jean Carlos (@solebyjc) on Jun 26, 2019 at 8:57am PDT

Kolaborasi ini masih belum diumumkan secara rasmi oleh pihak adidas. Jika ianya benar, bolehlah anda padankan kasut ini dengan topi kolaborasi New Era x Naruto nanti.


Rekaan Konsep iPhone 12 Dengan Kuad-Kamera Diperlihatkan

Mula dijangka untuk dilancarkan seawal September ini, nampaknya Apple mungkin akan menangguhkan pelancaran iPhone flagship mereka dan bakal ditawarkan seawal tahun hadapan.

Model yang disebutkan tidak lain lagi adalah Apple iPhone 12. Menerusi ura-ura terbaru yang dikongsikan oleh ConceptiPhone, model terbaru iPhone yang bakal dilancarkan pada kali ini dijangka bakal hadir dengan kuad-kamera buat pertama kali.

iPhone 12 Pro leaked on iOS 14 leaked files. . #iphone #iphone12 #iphone12pro #ios14 #iphone12promax

A post shared by  CONCEPTSIPHONE (@conceptsiphone) on Mar 28, 2020 at 2:23pm PDT

iPhone 12 Concept with LiDAR Scanner! We’re in ❤ and you? 👉 Full video in BIO 👈 . By: @conceptsiphone #iphone #apple #iphone12 #iphone12pro

A post shared by  CONCEPTSIPHONE (@conceptsiphone) on Mar 26, 2020 at 1:31pm PDT

Sensor tambahan 3D TOF seperti yang tersedia pada iPad Pro antara yang bakal disertakan pada iPhone 12 kali ini. Gambar yang tertiris di atas turut memberi gambaran rekaan iPhone 12 yang bakal dilancarkan.

Selain daripada penawaran kamera yang hebat, iPhone 12 juga bakal menjadi turut disertakan dengan processor Apple A14 dengan core processor berkelajuan sehingga 3Ghz.

Berita penawaran iPhone 12 dengan warna Navy Blue antara yang membuatkan orang ramai teruja untuk memilikinya.

Apple iPhone 12 Mungkin Hadir Dengan Warna ‘Navy Blue’

Apple iPhone 12 Mungkin Tidak Akan Dilancarkan Pada Tahun Ini

iPhone 9 Bakal Dilancarkan Secara Atas Talian Seawal Bulan Ini?


Rekaan Konsep iPhone Dengan Dwi-Skrin Buatkan Netizen Teruja

Baru sahaja iPhone 11 Pro dilancarkan secara rasmi, muncul mula sebuah video konsep memaparkan iPhone dengan dwi-skrin. Rekaan lama dengan gaya futuristik ini sekaligus membuatkan para netizen teruja untuk menantikannya.

Menawarkan rekaan seakan telefon jenis slide seperti sedekad lalu, model terbaru ini dilihat menggunakan skrin penuh pada bahagian hadapan serta dilengkapi dengna tiga kamera pada bahagian belakang. Selain itu, para pengguna diperlihatkan dengan penggunaan pada mode landskap sekaligus menjadikan iPhone ini bagai sebuah laptop.

Meskipun video konsep ini membuatkan ramai teruja, difahamkan Apple mungkin tidak akan memperkenalkan rekaan seperti ini dalam masa terdekat lagi. Mengetahui syarikat Apple yang mengambil sedikit masa untuk memperkenalkan teknologi terbaru rekaan ini dilihat setidaknya tidak akan dilancarkan dalam masa terdekat.

Sebelum ini, rekaan konsep iPhone pernah tular serta menjadi bualan netizen apabila terdapat sebuah video memaparkan iPhone terbaru hadir dengan teknologi hologram dan sebagainya.

Berdasarkan sumber yang boleh dipercayai, model terbaru iPhone dijangka hadir dengan rekaan terbaru, empat kamera pada bahagian belakang serta sokongan rangkaian 5G.

Siapa sangka berita kehadiran iPhone 12 telah membuatkan pengguna iPhone 11 berasa resah. Turut dikongsikan kenyataan Presiden Amerika Syarikat, Donald Trump yang masih mahukan ‘home button’ pada iPhone.

Berita iPhone 12 Buat Pengguna Tegar Apple Rasa Rugi Beli iPhone 11

Donald Trump Mahu CEO Apple Kembalikan ‘Home Button’ Pada iPhone


Rekaan Konsep Rumah Piramid Yang Futuristik

Anda ada rakan perangai seperti firaun? Boleh suggest  rakan anda tu bina rumah seperti ini. Gurau saja.

Arkitek dari Mexico, Juan Carlos Ramos membina ‘Pyramid House’ untuk satu pertandingan yang memfokuskan rumah dengan bentuk geometri yang mudah. Rekaan Juan ini mengambil inspirasi dari bentuk gunung dan kuil Mayan purba.

Pyramid House adalah kediaman tiga tingkat, yang menggabungkan elemen dinding putih dan cermin. Satu sisi rumah ini dibina sepenuhnya dengan cermin untuk pemandangan luar dan dalam yang lebih luas.

Kediaman ini nanti akan menempatkan dua bilik tidur, satu studio, bilik air dan garaj. Dapur, living room dan tempat makan semuanya di level pertama dan di tingkat ketiga pula, loteng untuk anda buat mini library. Menarik juga rumah ni bukan?


Rekaan Konsep Satria Neo ‘5-Pintu’ Ini Buat Netizen Kagum, Mungkinkah Pengganti Model Suprima S?

Sebelum ini The Vocket pernah kongsikan rekaan konsep Proton Satria Neo yang telah direka bentuk semula dengan rekaan yang lebih segar dan moden setanding dengan jenama-jenama antarabangsa yang lain.

Setelah berjaya meraih lebih 50,000 tontonan di YouTube, pereka bentuk kereta konsep tempatan, Theophilus Chin telah berkongsi sekali lagi rekaan konsep Proton Satria Neo baharu tetapi kali ini hadir dengan lima pintu.

A post shared by VOCKET Car Club (@vocketcarclub)

Pada rekaan konsep pada kali ini Theo bukan sahaja mengubah suai rekaan luaran model hatchback ini, bahkan beliau juga telah berkongsi rekaan konsep ruangan kabin berdasarkan model Lynk & Co 02.

Menurut laman web Paultan.org, model ini boleh dikuasakan dengan enjin 1.5 liter tiga silinder turbo dan juga kotak gear klac berkembar automatik DCT tujuh-kelajuan yang ada sama pada model Proton X50 tanpa sebarang masalah.

Tidak mustahil juga Proton akan memperkenal model Satria Neo ini dengan enjin jenis lain kerana pengeluar kereta tempatan tersebut ada memberitahu bahawa beberapa enjin baharu bakal digunakan pada model-model akan datang seperti enjin T-GDI dan GEP3.

Ternyata orang ramai sangat berharap agar pihak Proton mengambil perhatian untuk mengembalikan semula Proton Satria Neo dengan menggunakan rekaan konsep model-model ini.

Pelancaran model Proton yang seterusnya masih lagi menjadi teka-teki, semoga kita semua dapat melihat model hatchback ini dapat direalisasikan pada masa kelak.

Jika anda masih belum lihat rekaan konsep Proton Satria Neo 2-pintu baharu, bolehlah baca lebih lanjut melalui pautan di bawah.

Hanya Sekadar Konsep, Netizen Terpegun Dengan Rekaan ‘Satria Neo’ Ini

Mungkin Ini ‘Proton S50’ Yang Akan Dilancarkan Sekitar Tahun Ini?

Mantan Pereka Proton Kongsikan Rekaan ‘Saga Knight Concept’ Sempena Hari Kemerdekaan Ke-64


Ini Mungkin Rekaan Dalaman Kereta Paling Minimalis Pernah Dihasilkan

Jenama Tesla kepunyaan Tesla tidak pernah mengecewakan para peminat automotif. Sebelum ini jenama ini berjaya menghasilkan kereta elektrik dengan kelajuan tertinggi  yang pernah dihasilkan dan kini Tesla berjaya membuktikan jenama ini turut mampu untuk menyediakan rekaan yang minimalis serta kereta harga mampu milik.

Melalui pelancaran baru-baru ini, Elon Musk secara rasminya telah memperkenalkan model yang dinanti nantikan ramai iaitu Tesla Model 3. Antara yang menarik perhatian ramai adalah rekaan dalamannya yang hadir konsep minimalis serta moden.

Untuk pengetahuan anda pengeluaran awal Tesla Model 3 bakal dikeluarkan secara berperingkat. Setakat ini cuma 30 pelanggan bertuah yang membuat bayaran awal buat Tesla Model 3 bakal menerima model yang ditempah. Dalam pada itu Tesla komited untuk menghasilkan sebanyak 5,000 buah Model 3 dalam masa seminggu dan bakal meningkat ke 10,000 unit menjelang 2018.

Tidak seperti Tesla Model X dan Model S, model terbaru daripada Tesla ini ternyata hadir dengan tanda harga yang sangat berbeza berbanding dua model awalnya. Tesla Model 3 bakal mula ditawarkan dengan harga $35,000 (~RM149,901.50) sekaligus berjaya menjadi model kereta mampu milik buat warga Amerika Syarikat.

Melihatkan kepada harga Tesla Model 3 serta jenamanya yang sudahpun mempunyai pemilik di Malaysia melalui model sebelumnya, tidak mustahil Tesla Model 3 bakal mengikuti jejak langkah yang sama serta mula menghiasa jalanraya sekitar Malaysia tidak lama lagi.


Rekaan Nasi Lemak Untuk Vans Custom Culture Ini Curi Perhatian Netizen

Nampaknya kreativiti rakyat Malaysia setiap tahun tidak pernah pudar untuk pertandingan Vans Custom Culture. Terbaru, pengguna Twitter, Afiq Afify Anuar berkongsikan rekaan beliau untuk pertandingan Vans Custome Culture di mana edisi tahun ini sudah berkembang ke pringkat dunia dan bukan lagi sekadar Asia sahaja.

Afiq memilih nasi lemak sebagai subjek untuk rekaan kasutnya dan ternyata idea itu sangat disukai oleh rakyat Malaysia. Beliau tidak menyangka perkongsian beliau itu meletup di Twitter dan kini sudah mendapat lebih 10,000 retweet.

Hi, this is my my proposal for vans custom culture with Nasi Lemak theme. Wish me luck.exif: ipad pro pic.twitter.com/APS0W49rDv

— afiqafifyanuar (@afqaffy) September 30, 2019

Afiq kini berada di pusingan kedua di mana rekaan beliau memerlukan undian anda untuk mencerahkan peluang Afiq untuk mara ke pusingan seterusnya. Undian dengan jumlah likes paling banyak akan disenarai pendek oleh pihak Vans di mana hanya 10 rekaan dari seluruh Asia akan dipilih.

Bro tumpang kuih muih jap broo haha boleh? Support kami product Malaysia pic.twitter.com/f6n8mZyvjF

— Emeir Faizal (@emeir_faizal) September 30, 2019

Tidak cukup dengan nasi lemak, Emier Faizal pula hadir dengan rekaan kuih muih, combo terbaik untuk dimakan dengan nasi lemak.

Penyertaan untuk mengundi dibuka secara rasmi hari ini. Seperti sokongan anda untuk peserta Vans Custome Culture sebelum ini, harapnya anda dapat bantu Afiq dengan mengundi kasut ini di sini. Jom kita beritahu dunia nasi lemak asalnya dari Malaysia!

Jika Afiq bergelar juara peringkat Asia, kasut ini akan dihasilkan oleh Vans dan dijual di seluruh dunia! Baca lagi tentang inisiatif Global Custom Culture di bawah.

Vans Lancar Pertandingan ‘Global Custom Culture’ Dengan Hadiah RM100,000

Wakil Malaysia Ini Memerlukan Undian Anda Untuk ‘Vans Asia Custom Culture’

ASICS Perkenalkan Model GEL-Kayano 5 ‘Nasi Lemak’ Edisi Terhad


Rekaan Rumah Ini Umpama Kapal Angkasa Dari Filem ‘Star Wars’

Bagaimana jika anda peminat tegar Star Wars dan anda ingin rumah anda kelihatan seperti sebuah kapal angkasa dalam siri itu? Idea rumah unik ini datangnya dari pereka Charles Wright pada tahun tahun 2006 dan dibina pada tahun 2009. Rumah ini mengambil inspirasi dari kapal angkasa Han Solo, The Millennium Falcon.

Rumah ini memmenangi anugerah pada tahun 2014 dan terletak di pedalaman hutan di Queensland, Australia. Pemilik rumah berkenaan, Rod Perry menyatakan rumah itu adalah ciptaan yang genius  kerana konsep rumah itu sangat bersesuaian dengan cuaca panas di Australia. Mana tidaknya, rumah ini open air  dan pastinya tiada masalah pengudaraan untuk rumah ini.

Rumah ini dibina di atas tasik dan pemandangan sekeliling rumah ini sememangnya indah. Rumah ini adalah untuk dijual dengan harga AUD15 juta. Mahal Juga tetapi kalau ada Chewbacca sebagai pembantu rumah, baru berbaloi dengan harga itu.


Ahli Running Man Turut Terjebak ‘Miming’ Lagu Bahasa Melayu Di TikTok

Rancangan Running Man sudah masuk 10 tahun bersiaran dan pastinya membuat anda ketawa dengan telatah yang ditonjolkan oleh ahli-ahli rancangan tersebut.

Tidak dapat dinafikan bahawa setiap ahlinya sentiasa bekerja keras untuk membuat penonton terhibur. Bagi anda yang mengikuti Ji Suk Jin iaitu salah seorang ahli tetap Running Man, pastinya anda sering melihat perkongsian video dan gambar beliau yang lucu.

Terbaharu, video beliau di TikTok yang berdurasi 15 saat dikongsikan di Twitter telah menjadi perhatian ramai pihak. Mana tidaknya, video tersebut perlihatkan Ji Suk Jin ‘miming’ lagu Izinkan.

Jee Seok Jin via Tik Tok 😂 pic.twitter.com/gliAFnm7I0

— Running Man 런닝맨 (@SBSRunningManKR) January 22, 2020

Lebih melucukan apabila beliau menggunakan filter dimana membuatkan mulut beliau kelihatan besar lalu ‘miming’ lagu tersebut. Rata-rata netizen terhibur dengan video tersebut dan cukup kagum dengan kesungguhan beliau yang kelihatan smooth miming lagu tersebut.

Even the lips matches correctly with the lyrics 😂

— Syafiq KP (@syafiqkp99) January 22, 2020

Jee Seok Jin is a cool, old school vibe uncle next door..

Enjoy to watch. Impressive because looks real :) https://t.co/LkOG96rdmV

Nampaknya lagu-lagu Melayu pun kini seperti mula berkembang di Korea Selatan. Tahukah anda bahawa anda boleh lihat bahasa Melayu pada papan tanda di beberapa tempat di Korea Selatan?

Hargai Pelancong Malaysia, Korea Selatan Martabatkan Bahasa Melayu Pada Papan Tanda

‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok

Wanita Ini Jumpa Suaminya Yang ‘Hilang’ Dalam Video TikTok


Rekaan Rumah Moden Di Brazil Ini Unik Kerana Pilihan Warnanya

Terletak di kawasan luar São Paulo, Brazil sebuah rumah dengan nama MS House telah diberi sentuhan baru firma seni bina São Paulo dan Brooklyn, Studio Arthur Casas dalam usaha untuk membangunkan sebuah rumah untuk beristirehat ketika musim panas.

Para pereka telah memilih untuk memadankan warna di dalam rumah bersama keadaan sekeliling. Warna hijau dan kayu pelet bewarna koko antara yang yang digabungkan untuk membuatkan rumah MSC House ini tampil unik.

Salah satu ciri yang menonjol pada rumah ini adalah ruangan kolam yang dibina mengelilingi rumah ini disambung terus ke kolam renang utama. Elemen menarik lain yang tersedia pada rumah ini adalah ruang privasi yang turut menempatkan jakuzi mewah yang tersembunyi. Unik dan minimalis betul rumah ini.


Rekaan Salon Rambut Yang Minimalis

Direka oleh studio design Jepun SIDES CORE, salon rambut equip menonjolkan rekaan ruang yang minimalis dan canti yang diinspirasikan oleh pengalaman pemilik sendiri sebagai seorang pendaki gunung.

Menurut beliau, pengalaman mendaki gunung dan melihat pelbagai perspektif pemandangan membuatkannya mahu mereka bentuk salonnya seperti itu, untuk membolehkan pelanggan merasai pengalaman baru setiap kali masuk.

Terletak di lokasi kejiranan yang tenang, salon equip direka dengan memaksimakan penggunaan ruang dan ruang terbuka yang mempunyai siling yang tinggi. Setiap perabot di dalamnya dipilih dengan begitu teliti termasuk kerusi, peralatan bunyi dan cermin besar. Anda boleh lihat interior design salon tersebut di bawah.

LIKE dan FOLLOW Vocket di Facebook serta Instagram


Rekaan Samsung Galaxy Note 9 Sekali Lagi Tertiris

Berbaki tiga minggu sahaja lagi sebelum Samsung melancarkan smartphone flagship terbaru mereka iaitu Galaxy Note 9. Melihat kepada ura-ura yang dikeluarkan, nampaknya seperti sudah tidak ada lagi rahsia yang disimpan Samsung menjelang pelancaran model terbaru ini.

Berdasarkan ura-ura, Samsung menyasarkan smartphone terbaru mereka bakal menjadi smartphone Android terpantas pernah dihasilkan. Samsung dijangkakan bakal menyertakan processor Exynos 9810 bersama 8 GB RAM.

Selain itu, Galaxy Note 9 ini bakal dikeluarkan dengan warna yang lebih terang dan menarik berbanding model sebelum ini. Berikut merupakan beberapa gambar yang tertiris.

Difahamkan processor ini bakal menawarkan kepantasan dan kecekapan yang lebih baik berbanding Snapdragon 845. Selain itu, pengguna model ini dijangkakan bakal turut ditawarkan dengan ruang storan sehingga 512 GB.

Berdasarkan rancangan Samsung untuk menjadikan Samsung sebagai smartphone terpantas Android dengan harga penjualan sekitar RM4,000, adakah Samsung Galaxy Note 9 baloi untuk dimiliki?


Rekaan Sebenar Huawei P40 Pro Diperlihatkan

Sekiranya pada minggu lalu rekaan Huawei P40 Pro berjaya tertiris melalui perkongsian @evleaks, model daripada siri yang dinantikan peminat Huawei telah diperlihatkan rekaan sebenar.

Seperti yang diumumkan melalui ura-ura sebelum ini, Huawei P40 Pro sah bakal hadir dengan penyertaan tujuh kamera dimana dua kamera pada bahagian hadapan dan lima kamera lagi pada bahagian belakang. Berikut merupakan rekaan Huawei P40 Pro yang tertiris.

Berdasarkan gambar yang dikongsikan, dapat dilihat sebuah kerangka telah digunakan bagi menutup bahagian belakang Huawei P40 Pro. Walau bagaimanapun, kedudukan kamera dan rekaannya seolah mengesahkan rekaan yang tertiris sebelum ini.

Setakat ini masih belum diketahui lagi spesifikasi apakah yang bakal disertakan pada Huawei P40 Pro. Melihatkan model Mate 30 Pro sebelum ini, sudah pastinya Huawei P40 Pro tidak mempunyai masalah untuk menjadi ‘raja’ dalam kelompok telefon pintar dengan kamera terbaik. Sama-sama kita nantikan pelancaran Huawei P40 Pro yang bakal dilancarkan pada 26 Mac ini.

Huawei P40 Pro yang bakal dilancarkan kelak dijangka tidak akan menggunakan servis daripada Google. Ketahui lebih lanjut mengenai model ini dengan klik pautan di bawah.

Rekaan Huawei P40 Pro Sekali Lagi Tertiris

Huawei P40 Dijangka Bakal Diperkenalkan Mac Ini Tanpa Sokongan Google


Rekaan Sebenar Model Prototaip Xbox Series X Tertiris

Jika sebelum ini ura-ura daripada konsol PlayStation antara yang kerap membuatkan orang teruja, pada kali ini giliran Xbox Series X pula hadir dengan gambar tertiris.

Seperti yang ramai sedia maklum, Xbox Series X telah diumumkan pada bulan lalu sekaligus bakal menjadi pencabar terdekat kepada Sony PlayStation 5. Mula diperlihatkan pada awal pelancaran, ternyata rekaan sebenar model prototaip Xbox Series X agak besar dan tinggi berbanding konsol-konsol yang dilancarkan sebelum ini.

Berdasarkan gambar yang tertiris, dapat dilihat Xbox Series X dilengkapi dengan beberapa port merangkumi HDMI, USB-A dan ethernet. Rekaan prototaip yang mirip dengan gambar yang dikongsikan sebelum ini sekaligus mengesahkan rekaan sebenar model ini.

Model terbaharu daripada Xbox bakal turut menyokong game dengan definisi 4K 120Hz dan 8K serta turut menyokong teknologi ray tracing. Sama seperti PS5, model ini bakal mula ditawarkan kepada para pengguna pada penghujung tahun ini.

Sejak mula diperkenalkan, Xbox Series X sudah mulai dijadikan bahan meme berdasarkan rekaannya. Turut dikongsikan, Sony PS5 yang bakal menjadi pencabar kepada Xbox Series X.

Baru Sahaja Diperkenalkan, Rekaan Xbox Generasi Terbaru Sudah Dijadikan Bahan ‘Meme’

Lihat Rekaan Sony PlayStation 5 ‘Devkit’ Yang Unik Beserta DualShock 5


Rekaan Sony PS5 Tertiris Sebelum Pelancaran Rasmi?

Setelah lama dinantikan para peminat, nampaknya berbaki beberapa jam sahaja lagi sebelum Sony mengumumkan konsol generasi terbaru mereka iaitu Sony PlayStation 5. Dalam pada itu, siapa sangka rekaan konsol yang menjadi tanda tanya para peminat telah tertiris sebelum pelancaran rasmi.

Menerusi sumber daripada LetsGoDigital, beberapa gambar memperlihatkan rekaan Sony PS5 beserta DualSense telah dikongsikan sekaligus membuatkan para peminat teruja.

Berdasarkan gambar yang dikongsikan, Sony PS5 dijangka hadir dengan gabungan dua warna berbeza beserta lampu LED yang membuatkan konsol ini tampil futuristik dan menarik.

Mengulas dari segi prestasi, pihak Sony telah mengesahkan PS5 dijangka 100 kali ganda lebih pantas berbanding PS4. Selain itu, dijangka lebih 4,000 game daripada PS4 sedia untuk dimainkan pada konsol terbaru Sony ini. Menarik bukan?

Sama-sama kita nantikan pengumuman rasmi menerusi atur cara Sony yang bakal berlansung pada pagi ini bagi mengetahui dengan lebih lanjut mengenai rekaan, spesifikasi serta harga yang bakal diumumkan bagi Sony PS5.

Tanda harga bagi Sony PS5 pastinya antara yang menjadi tanda tanya selepas CEO Sony sebelum ini memberi bayangan konsol ini tidak akan ditawarkan dengan harga yang murah.

CEO Sony Sahkan PS5 Tidak Akan Ditawarkan Dengan Harga Yang Murah

Sony Sahkan PS5 100 Kali Lebih Pantas Berbanding PS4


Rekaan Teaser Model Prototaip Kereta Nasional Ketiga Didedahkan

Sejak pada tahun lalu hangat dibincangkan mengenai Projek Kereta Nasional Ketiga Malaysia. Idea cetusan Tun Mahathir ini ternyata turut menerima pelbagai reaksi di kalangan netizen.

Bersempena dengan Dasar Automotif Negara (NAP) 2020 yang berlangsung di Menara MITI KL, DreamEdge telah mempamerkan sebahagian kecil rekaan model prototaip daripada jenama yang dinantikan ramai ini.

Difahamkan jenama automotif dari Jepun iaitu Daihatsu antara yang terlibat bekerjasama bersama DreamEdge dalam menghasilkan model sedan ini. Model ini juga dilaporkan bakal menawarkan keseronokan memandu, mesra keluarga, jimat minyak serta berbaloi untuk dimiliki.

Rekaan penuh model ini dijangka bakal dipamerkan sepenuhnya pada pertengahan tahun ini manakala pengeluaran jenama kereta nasional ketiga ini dijangka seawal 2022 ini.

Berdasarkan rekaan yang didedahkan, rekaan model ini mengingatkan kami kepada model jenama Eropah iaitu Audi A4. Sama-sama kita nantikan pendekatan yang bakal dibawakan oleh jenama kereta nasional ini.

Kami kongsikan kepada anda beberapa perkembangan lain mengenai projek kereta nasional ketiga yang bakal mula dipasarkan pada 2022 ini.

DreamEDGE Dan Daihatsu Motors Dipilih Untuk Bekerjasama Dengan Syarikat Kereta Nasional Ketiga

Projek Kereta Nasional Ketiga Malaysia Bakal Dibantu Oleh Nissan Dan Toyota


Rekaan Terbaru Apple Watch Band Daripada Nike Dan Hermes

Apple telah melancarkan koleksi baru Apple Watch Band hasil rekaan daripada Nike dan Hermes. Sempena musim bunga ini, aksesori terbaru yang dihasilkan ini kebanyakannya dihasilkan dengan warna pastel yang mencerminkan tema musim bunga nanti.

Rekaan koleksi Apple Watch ini terdiri daripada band-band Hermes dan Nike. Band Hermes direka khas dengan ton warna merah jambu dan biru manakala band Nike pula direka dengan pelbagai warna seperti ungu, oren dan biru dan ianya juga boleh disesuaikan untuk aktiviti sukan dan harian.

Koleksi Apple Watch Band oleh Hermes dijual dengan harga sekitar $489 (RM2,085.73) untuk ‘double tour’ dan $38 (RM1,659.20) untuk ‘single tour’ manakala koleksi Apple Watch Band oleh Nike pula dijual dengan harga $49 (RM209). Koleksi untuk musim bunga 2019 ini boleh didapati di laman rasmi Apple mulai sekarang.


Rekaan Terbaru Macbook Pro Ini Buatkan Kami Tidak Sabar Untuk Mendapatkannya

Sudah hampir 5 tahun Apple Macbook Pro tidak mendapat sentuhan rekaan yang baru. Mungkin sudah tiba masanya, Apple memberi tumpuan kepada Macbook Pro pula setelah seolah-olah diabaikan dengan kedatangan Apple Macbook.

Penambahbaikan yang paling besar pada model terbaru ini sudah pastinya OLED Touch di atas papan kekunci. OLED Touch ini bakal memberi kemudahan kepada pengguna untuk menyemak notifikasi, Spotify serta beberapa tatapan yang lain. Yang pasti, sudah pastinya, OLED Touch bakal membuatkan Apple Macbook Pro kelihatan lebih cool.

Seperti kebiasaan Apple, lebih nipis dan lebih ringan sudah menjadi motto buat setiap pengeluaran peranti Apple. Dijangka hal yang sama bakal berlaku pada Apple Macbook Pro terbaru ini. Penggunaan cip pemprosesan terbaru iaitu Intel Skylake bakal digandingkan dengan RAM 8GB untuk basic model.

Perasan sesuatu di sebelah Apple Macbook Pro? Segalanya bakal terjawab pada September 2016 ini.

Video di bawah ini adalah rekaan konsep model Apple Macbook Pro yang bakal diumumkan Apple tidak lagi. Jonathan Morisson, nama yang tidak asing lagi di dalam kalangan Youtuber bakal menerangkan kepada anda tentang kedatangan Apple Macbook Pro ini. Walaubagaimanapun, kami tidak sabar untuk mendapatkan model ini hanya kerana model ini terlalu sexy dan stylish.


Rekaan Apple iPhone 2019 Didedahkan

Berbaki sebulan sahaja lagi sebelum Apple melancarkan model iPhone terbaru, nampaknya rekaan modelnya telahpun tertiris dengan lebih awal.

Melalui sumber daripada Ben Geskin, dua model yang tertiris melalui gambar ini merupakan Apple iPhone dengan skrin 6.1-inci dan 6.5-inci dimana masing-masing hadir tanpa home button.

Kehadiran dua model ini juga menunjukkan Apple sedia untuk menawarkan saiz skrin yang lebih besar buat pengguna selepas iPhone sebelum ini hanya direkodkan dengan saiz 5.8-inci sahaja. Berikut merupakan rekaan Apple iPhone terbaru.


Ahmad Danish Buktikan Autisme Bukan Penghalang Kuasai Hafazan Al-Quran

Ahmad Danish Aqil Ahmad Fakhrul Azizi, telah disahkan mengidap penyakit autisme ketika berumur 2 tahun yang mana perkembangannya tidak sama seperti kanak-kanak yang lain.

Tetapi, itu tidak mematahkan semangat anak berusia 11 tahun yang bersekolah di Sekolah Kebangsaan Parang Puting untuk berjaya seperti anak-anak yang lain.

Danish kini terkenal dengan bakat menulis khat dan dikesan telah menghafal beberapa surah di dalam al-Quran. Semuanya disebabkan tabiat ayahnya yang sering memasang ayat suci al-Quran kepada anaknya.

Sejak daripada itu, Danish dilaporkan sudah mula menghafal beberapa surah penting di dalam al-Quran antaranya ialah Ar-Rahman, Al-Insan, Al-Waqiah, Al-Mulk dan Yasin.

Bercakap kepada Berita Harian, bapanya Ahmad Fakhrul Azizi Fauzi, 37, berkata bakat anaknya mula dikesan ketika berumur 8 tahun. Ketika itu, Danish hanya meminati lukisan 3D. Walau bagaimanapun, dia mula menunjukkan minat dalam menulis khat dan menghafaz al-Quran.

Tambah ayahnya lagi anaknya adalah insan istimewa yang telah dianugerahkan dengan kekurangan dan dalam masa yang sama satu kelebihan yang tidak semua orang normal mampu capai.

Keluarga yang berasal dari Kota Bahru, Kelantan ini ada kisah menarik di sebalik kelebihan yang dimiliki oleh Danish. Kata mereka, ada satu masa ketika dipasang surah Al-Waqiah, Danish tiba-tiba meraung seperti kesakitan.

Apabila mereka memeriksa terjemahan, rupa-rupanya ia adalah maksud ayat bagi orang yang melakukan dosa bakal menerima azab di akhirat kelak.

Kelebihan menghafal al-Quran bersama-sama dengan maksud adalah sebuah nikmat yang mahu dikecapi oleh setiap muslim. Tambahan pula jika kita dapat menguasainya di usia seperti Danish.

Seorang gadis di Indonesia berjaya menghafal al-Quran dalam masa tidak sampai sebulan. Klik pautan di bawah untuk mengetahui dengan lebih lanjut.

Gadis Ini Kongsi Rahsia Hafal 30 Juzuk Al-Quran Dalam Masa Tidak Sampai Dua Bulan

Kilang Percetakkan Al-Quran Di Madinah Ini Mencetak Hampir 18 Juta Naskhah Setahun


Rekaan Tidak Rasmi Google Pixel 3 XL Tertiris

Berbaki dua bulan sahaja lagi sebelum model terbaru Google Pixel dilancarkan dan nampak rekaan tertiris bagi Google Pixel 3 XL hadir lebih awal daripada apa yang ramai jangkakan.

Google Pixel 3 XL bakal dikuasakan dengan spesifikasi tertinggi serta digabungkan dengan sistem operasi terbaru daripada Google iaitu Android P. Semalam, XDA Developer telah berkongsi rekaan tertiris bagi Google Pixel 3 XL. Berikut merupakan model ini dengan warna clearly white.

Berdasarkan komen para netizen ramai yang tidak menyukai rekaan Google Pixel 3 XL yang tertirisnya. Apa yang lebih menjengkelkan Google telah menyertakan notch serta bezel secara serentak sekaligus membuatkan rekaan ini tampil agak kurang menarik.


Rekaan Trendy Huawei Nova 5T Tampil 5 Kamera AI Dibuka Untuk Pra Tempahan Bermula Esok

Anda pasti menantikan telefon pintar mid-range terbaru daripada HUAWEI iaitu nova 5T. Kemunculan sulungnya di Malaysia Kuala Lumpur Fashion Week minggu lalu, HUAWEI nova 5T berjaya mencuri tumpuan ramai dengan reka bentuknya yang trendy dan lebih menarik pastinya nova 5T ini dilengkapi dengan 5 kamera AI dengan prestasi setanding flagship keluaran HUAWEI.

HUAWEI nova 5T hadir dengan 4 kamera utama 48MP dan 1 kamera hadapan 32 MP. Semua kamera ini dilengkapi teknologi AI bagi memberikan kepuasan merakam gambar dan video yang berkualiti tinggi. Pasti cantik gambar OOTD dan selfie anda dengan kamera HUAWEI nova 5T  ini.

Apa yang kami boleh kata, HUAWEI nova 5T  antara model mid-range terbaik HUAWEI kerana ia dilengkapi dengan kemaskini EMUI 9.1 bagi membantu kelancaran telefon.

Kemaskini ini fokus kepada kemudahan hiburan melalui peranti mudah alih tanpa had video panggilan masuk. Proses pemindahan dokumen, gambar dan video juga boleh dilakukan dengan cepat dengan perkongsian tanpa wayar One Tap Share.

Dengan teknologi GPU Turbo, frame rates permainan lebih tinggi, permainan video yang lebih lancar serta visual permainan yang lebih baik dengan fungsi HDR. Confirm HUAWEI nova 5T akan bagi pengalaman bermain permainan mudah alih tanpa gangguan untuk anda yang kaki game.

HUAWEI nova 5T juga datang dengan Chipset 7nm pertama di dunia iaitu Kirin 980 dan ia merupakan Mobile AI Chipset yang dilengkapi dengan dual NPU serta mampu mengoptimalkan prestasi Huawei nova 5T.

HUAWEI nova 5T ada kapasiti bateri 3750mAH dan dilengkapi dengan 22.5W teknologi Super Charge yang membolehkan bateri telefon dicas semula sehingga ke 50% dalam masa 30 minit sahaja.

Paling best, HUAWEI nova 5T hadir dalam 3 gradien warna unik iaitu Midsummer Purple, Crush Blue dan warna hitam yang pastinya boleh dipadankan dengan gaya anda setiap hari.

Walaupun HUAWEI nova 5T akan mula dijual secara rasmi di Malaysia pada 7 September 2019, tapi anda sudah boleh buat pre-order bermula 29 Ogos sehingga 5 September 2019. Harga bagi HUAWEI nova 5T ialah RM1599.

Melalui pre-order, anda boleh dapatkan banyak hadiah eksklusif daripada HUAWEI. Antaranya HUAWEI Mini Speaker bernilai RM198, HUAWEI SuperCharge Car Charger bernilai RM127 dan jaminan tambahan selama 1 tahun.

Buat pengguna sedia ada HUAWEI,  anda boleh buat Level-up Program kalau ingin bertukar ke HUAWEI nova 5T. Untuk maklumat lanut, klik sahaja link ini atau terus ke HUAWEI Stores berhampiran anda pada 7 September 2019.

Bukan itu sahaja! Kalau anda mahu tahu, pre-order untuk MediaPad M5 Lite 10 pun sudah dibuka! Dilengkapi dengan lapisan perlindungan pada skrin bagi melindungi mata anda, MediaPad M5 Lite 10 juga mempunyai sistem bunyi yang sudah diiktiraf oleh Harman & Kardon.

MediaPad M5 Lite 10 ditawarkan pada harga RM1299 sahaja. Kalau pre-order sekarang, anda boleh dapat free gift yang menarik iaitu mini speaker eksklusif dan Mpen yang berharga RM258. Tapi, siapa cepat dia dapat!

Pada yang nak usha HUAWEI nova 5T secara dekat boleh ke HUAWEI Stores atau singgah sahaja ke roadshows HUAWEI berdekatan anda. Untuk info lebih lanjut tentang produk keluaran HUAWEI anda klik sahaja di sini!

Berminat dengan produk HUAWEI? Baca lagi artikel berkaitan produk HUAWEI di bawah.

Huawei Mate 30 Pro Mungkin Dilengkapi Dengan Lebih Daripada Tiga Kamera Belakang

Huawei Secara Rasmi Perkenalkan Sistem Operasi Tersendiri, Harmony OS


Rekabentuk Baru Pejabat TripAdvisor Di Massachusetts Bakal Buat Ramai Mahu Kerja Di Sini

TripAdvisor merupakan antara laman rujukan utama bagi mereka yang sedang membuat perancangan untuk keluar mengembara.

Terkini, syarikat teknologi yang menyediakan informasi dan maklumat berkaitan travel ini akan memiliki ruang kerja baru yang lebih moden dan menarik.

Rekabentuk bangunan dan ruang kerja TripAdvisor di Needham, Massachusetts ini telah direkabentuk oleh BDG bersama pemaju hartanah Normandy Real Estate Partners dan Elkus/Manfredi Architects.

Kami yakin ramai yang akan sebut wow selepas ini. Jom lihat apa yang menarik dengan pejabat baru TripAdvisor ini.

Inilah kata-kata daripada perekabentuknya;

Diinspirasikan daripada pelbagai destinasi menarik dan juga pengalaman pengembara daripada seluruh dunia, laman web travel dan teknologi yang membangun dengan pantas ini mahu ibu pejabat mereka menjadi lokasi yang sentiasa ingin dikunjungi oleh pekerja mereka, sama ada di masa kini mahupun di masa depan.

Dengan keluasan 282,000 kps, bangunan ini bakal menawarkan pelbagai ruang kerja dan persekitaran sosial yang dapat memberi tumpuan kepada mewujudkan ruang kerja yang memberi impak kerjasama yang tinggi antara pekerja dan rakan kongsi mereka dalam suasana yang tenang.

Teknologi canggih disepadukan di seluruh bangunan yang menghubungkan ibu pejabat kepada pelanggan dan rakan usahasama di seluruh dunia.

BDG memainkan 2 peranan dalam mereka bentuk ibu pejabat baru ini. Mewakili syarikat itu, BDG dengan kerjasama Pemaju Normandy Real Estate dan Elkus / Manfredi Arkitek mengilhamkan reka bentuk bangunan baru dengan mengubah pejabat lama menerusi fasa 1 menjadi kampus korporat baru dan diwaktu yang sama masih mengekalkan citi-ciri warisan perkilangan New England yang telah sedia ada di bangunan ini.

Pendekatan reka bentuk baru ini telah menerima sokongan padu daripada pasukan projek dan juga bandar ini.

Pasukan BDG merekabentuk bahagian dalam bangunan turut menampilkan ciri santai, autentik dan tidak lapuk ditelan zaman.

Antara matlamat rekabentuk ruang kerja adalah menyediakan ruang yang mesra pekerja dengan ciri industri gaya moden.

Tidak seperti rekabentuk bangunan lain, di pejabat ini struktur dan sistem sokongan sengaja dibiarkan terdedah dan dijadikan sebahagian daripada elemen ruang kerja dengan sentuhan moden.

Baca: 10 Ibu Pejabat Syarikat Teknologi Yang Awesome

Siling yang terbuka, struktur terdedah, lampu, kemasan, warna, lantai, perabot, dan reka bentuk ruang kerja di kompleks baru ini semuanya telah dipilih dengan teliti untuk mencapai matlamat dan cita-cita syarikat.

Di tengah-tengah bangunan baru ini nanti akan turut disediakan ruang mesyuarat dan forum yang luas bagi memenuhi keperluan berterusan pasukan pekerja dan rakan usahasama mereka.

Ruang antrium pelbagai guna ini dengan mudah boleh ditukar daripada ruang kerja kepada ruang lapang untuk menyokong mesyuarat sama ada secara ‘broadcast’ mahupun ‘online streaming’ dengan rangkaian pejabat mereka di seluruh dunia.

Ruang forum juga boleh memuatkan sehingga 1,100 pekerja ketika mesyuarat suku tahunan dijalankan, dan sebenarnya adalah kombinasi kafe dan ruang makan. Ia juga menyediakan pelbagai ruang sosial, ruang pembakar api (fireplace) dalam versi moden Rome’s Spanish Steps, 3 tingkat dinding taman yang menegak tinggi, dan siling berlangit biru.

Menarik bukan? Bagi para usahawan, mungkin ini boleh dijadikan pembakar semangat untuk anda juga memiliki dan menyediakan ruang kerja sebegini untuk syarikat dan perniagaan anda.

Baca lagi: Lagi 5 Pejabat Di Malaysia Yang Out-Of-Normal. Siap Ada Padang Bola!

LIKE dan FOLLOW Vocket di Facebook serta Instagram


Rekabentuk Dan Spesifikasi Samsung Galaxy S9 Tertiris Sebelum Pelancaran Rasmi

Setahun berlalu dan nampaknya sudah tiba giliran Samsung untuk mengumumkan siri Galaxy terbaru mereka Samsung Galaxy S9. Sama seperti tahun lalu, Samsung bakal mengeluarkan dua model pada siri ini iaitu Galaxy S9 dan Galaxy S9+ yang hadir dengan saiz skrin yang lebih besar.

Pengumuman ini seolah tidak sah jika tidak ada spesifikasi yang tertiris sebelum pelancaran rasmi. Pada awalnya rekabentuk Samsung Galaxy S9 tertiris terlebih dahulu sebelum spesifikasi model ini menjadi perbincangan ramai.

Melihat kepada rekabentuk, Samsung nampaknya telah membuat perubahan setelah orang ramai ternyata kurang selesa dengan tempat pengimbas cap jari yang tersedia di model Samsung Galaxy S8. Melalui model ini Samsung telah meletakkannya dibahagian bawah kamera bagi memudahkan capaian pengguna.

Spesifikasi yang dilancarkan pada tahun ini juga seperti sudah dijangkakan dengan penggunaan processor Exynos 9810.

Menariknya mengenai Samsung Galaxy S9, penggunaan processor terbaru bakal membolehkan pengguna merakam video Super Slow-mo dalam resolusi 4K dalam paparan 120fps. Samsung juga menjanjikan Samsung Galaxy S9 sebagai smartphone terpantas daripada keluaran mereka.

Berdasarkan info yang tertiris, kemungkinan Samsung Galaxy S9 bakal hadir dengan satu kamera dibahagian belakang dan disertakan dengan RAM 4GB manakala Galaxy S9+ bakal hadir dengan dua kamera dan RAM 6 GB.

Dengan tarikh pelancaran pada Samsung Galaxy S9 disahkan pada MWC 2018, kemungkinan Samsung Galaxy S9 bakal dilancarkan sekitar akhir Februari atau awal Mac 2018.


Kisah Di Sebalik Rekabentuk Dramatik Rumah Buruk Yang Telah Menarik Perhatian Orang Malaysia

Baru-baru ini banyak gambar rumah buruk di luar dan cantik di dalam dikongsikan oleh pengguna media sosial. Rata-rata mengagumi rekabentuk dan bahan-bahan yang digunakan untuk membina rumah tersebut. Tapi hampir tiada siapa tahu siapakah pemilik rumah yang serba unik ini.

Jadi, saya meluangkan sedikit masa untuk mengetahui lebih lanjut kisah di sebalik rumah ini.

Hasil pencarian telah membawa saya kepada sebuah keluarga di Indonesia. Rumah ini telah mendapat liputan sekitar tahun 2010 kerana keunikannya yang tersendiri itu. Ia dibina oleh syarikat arkitek yang terkenal dengan keberanian merekacipta bentuk bangunan yang mengasimilasikan dengan persekitaran setempat.

Syarikat Djuhara + Djuhara telah merekabentuk rumah ini untuk sebuah keluarga di Jakarta, Indonesia di mana 90% bahan binaan hanya didapatkan sekitar lingkungan setengah batu dari lokasi rumah. Ini kerana mereka mahu mengurangkan kos pengangkutan.

Kos keseluruhan projek ini bernilai lebih kurang USD$20,000. Harga itu adalah 2 per 3 harga sebuah rumah kecil di Indonesia. Jadi, ia murah dan tuan rumah dapat menjimatkan 1 per 3 duit.

Arkitek Ahmad Djuhara membantu Nugroho Wisnu dan keluarganya untuk memiliki sebuah rumah yang bercirikan alam walaupun berada di kawasan kepadatan tinggi. Wisnu dan isterinya, Tri Sundari datang dari keluarga yang mengamalkan budaya Jawa yang agak konservatif. Walau bagaimanapun, pendedahan semasa pasangan ini bekerja di dalam industri petroleum di pelbagai tempat telah membuatkan mereka lebih terbuka dengan seni bina.

Ini adalah rumah pertama mereka yang telah dibeli di kawasan Bekasi. Jika lihat keadaan sekitar, ia agak tidak selesa dan mempunyai rekabentuk yang buruk. Dan lebih penting, mereka mahu rumah ini kalis anai-anai.

“Kami berpendapat rumah jenis binaan semua keluli seperti yang telah Encik Djuhara bina di hujung jalan akan tahan anai-anai,” Wisnu menerangkan. “Bagaimanapun, beliau dapati ianya sukar kerana dia adalah seorang yang sangat sibuk. Kami juga takut arkitek yang mempunyai permintaan tinggi ini amat mahal.”

Ketika Wisnu berjumpa Djuhara, arkitek muda yang terkenal dengan rekaan untuk beberapa restoran dan bar berprofil tinggi di kota Jakarta dan ketua bahagian Jakarta bagi Institut Arkitek Indonesia ketika itu, tertarik dengan batasan belanjawan Wisnu dan keadaan fizikal projek rumah ini.

Jadi, Djuhara mengambil projek ini dan memohon kebebasan kepada Wisnu untuk melakukan apa sahaja ke atas rumah ini termasuk meruntuhkan rumah sedia ada sebagai langkah permulaan untuk merealisasikan sebuah rumah yang mempunyai visi iklim dan estetik.

Rekabentuk rumah yang baru ini menggunakan kombinasi bahan tempatan dan sedia ada. Ia adalah sebahagian dari kemahiran Djuhara dalam mengatur senibina sebegini.

“Ad-hocism is my religion,” kata Djuhara.

Ini bahagian depan rumah. Ia menghadap jalan besar dan kelihatan pelik.

Pagar besi dan dinding itu menjadi pintu depan rumah. Ia boleh berayun ke tepi dan muka depan rumah akan kelihatan luas.

Ruang lantai ke siling dinding pula membenarkan banyak cahaya matahari masuk ke dalam rumah dan ini memberi penghuni rumah berinteraksi secara langsung dengan dunia luar.

Begitu juga dengan rekaan balkoni di bahagian atas bersebelahan dengan ruang istirahat keluarga. Tambahan pula angin luar turut boleh mengalir masuk ke dalam rumah dengan baik.

Aras rumah ini disambungkan dengan ramps berperingkat. Ia adalah ciri yang menarik bagi mereka yang berkerusi roda, mudah bergerak. Tapi apa yang mahu digambarkan oleh Wisnu sekeluarga, rumah mereka ini unik berhubung dengan setiap satu aras dan bebas bergerak.

Rumah Wisnu ini juga menitikberatkan ciri keterbukaan dan kelapangan yang sekaligus diasimilasikan dengan rasa tenang. Apatah lagi apabila landskap tropika menjadi sebahagian dari rekabentuk rumah ini.

“Akan semakin tua rumah, ia akan menjadi tua anggun. Style adalah akibat, bukan matlamat,” kata Djuhara.

Ramai cakap dapur macam ini cantik tapi agak menakutkan di waktu malam kerana bersambung terus secara terbuka dengan laman. Ia bercirikan minimalis dan industri tanpa dinding, tanpa pintu dan tanpa tingkap.

Bahagian atas mempunyai bilik tidur utama yang besar. Balkoni mini pula menawarkan ruang rehat pasangan ini. Bahagian depan bilik pula menggunakan pintu sliding kayu yang membantu menghalang cahaya matahari yang panas dari menerjah masuk dan memanaskan ruang bilik mereka. Ia sekaligus dapat mengurangkan kos penggunaan penghawa dingin.

Menurut Wisnu, kebanyakan masa mereka dihabiskan di ruang atas di bilik anak-anak dan ruang istirahat keluarga. Ia mempunyai dinding berkaca, balkoni dan ‘ramp’ ke bahagian laman di bawah.

Bagi arkitek Djuhara pula, dia mahu orang Indonesia berfikir tentang rekabentuk sebegini di masa hadapan agar selari dengan perkembangan Jakarta sebagai sebuah kawasan urban. Ia juga dapat mengasimilasikan persekitaran rumah dan bandar dengan alam, dalam kadar yang ekonomi.

Artikel asal tentang rumah ini diterbitkan oleh Megacities Dwell yang ditulis oleh Simen Pitchforth dan gambar oleh Matthew Williams pada 14 Mei 2010.